Είναι μια διαδικασία κατά την οποία αφαιρείται ο νεκρός η κατεστραμμένος ιστός του δοντιού (το νεύρο του) και μορφοποιείται κατάλληλα η ρίζα ώστε να μπορεί να κλειστεί με ένα ειδικό υλικό που εξασφαλίζει κατά το δυνατόν την ερμητικότητά της.\nΠότε απαιτείται η απονεύρωση;\nΌταν ο πολφός (το νεύρο) του δοντιού έχει φλεγμονή ή έχει νεκρωθεί. Αυτό μπορεί να οφείλεται σε διάφορες αιτίες όπως τερηδόνα, κάταγμα ή τραύμα.\nΑποτελεί ο πόνος πάντα ένα σύμπτωμα ;\nΌχι πάντα και για αυτό απαιτείται συχνός προληπτικός έλεγχος (προτείνεται ανά περίοδο έξι μηνών). Πιθανόν ο οδοντίατρος να διαπιστώσει κατά την προληπτική εξέταση την ύπαρξη ενός συριγγίου, το οποίο από τους ασθενείς περιγράφεται σαν ''σπυράκι'' και αποτελεί ένδειξη του ότι το νεύρο πλέον έχει νεκρωθεί (ολικώς ή και μερικώς).\nΟ ασθενής στην πλειονότητα των περιπτώσεων δεν πονάει καθόλου. Σε άλλες όμως, ενδέχεται να υπάρχει ενόχληση που μπορεί να ποικίλει από πολύ ισχυρό πόνο, ευαισθησία στο ζεστό ή κρύο, πόνο στο μάσημα των τροφών ή στο άγγιγμα του δοντιού ή και πρήξιμο των ούλων γύρω από το δόντι.\nΜπορώ να αποφύγω την απονεύρωση λαμβάνοντας αντιβίωση ;\nΤο δόντι, όταν φτάσει σε σημείο να χρειάζεται θεραπεία, δεν μπορεί να θεραπευτεί από μόνο του. Αν η φλεγμονή αφεθεί, αυτή θα επεκταθεί, ο πόνος συνήθως χειροτερεύει και πιθανόν να επιδεινωθεί η κατάσταση ή και να οδηγηθεί το δόντι σε εξαγωγή.\nΠολλοί ασθενείς έρχονται στο ιατρείο μετά από ημέρες λήψης αντιβίωσης. Στην πραγματικότητα αυτό δεν έχει κάποιο ιδιαίτερο νόημα γιατί, σε περίπτωση που ο πολφός του δοντιού είναι ήδη νεκρός δεν υπάρχει αιμάτωση στο δόντι κ επομένως δεν φτάνει η αντιβίωση να εισχωρήσει στο εσωτερικό του δοντιού. Το αν θα δοθεί η όχι αντιβιοτική κάλυψη θα πρέπει να αποφασιστεί από τον οδοντίατρο, αφού εκτιμήσει κλινικά και ακτινογραφικά το περιστατικό και εφόσον συντρέχουν πολύ συγκεκριμένοι λόγοι.\nΠόσες επισκέψεις απαιτούνται για την ολοκλήρωση της θεραπείας ;\nΟ αριθμός των επισκέψεων εξαρτάται από τη σοβαρότητα του προβλήματος και την πολυπλοκότητα του δοντιού (πχ. περισσότερες ρίζες στα πίσω δόντια απαιτούν περισσότερα ενδεχομένως ραντεβού).\nΣε ποιες κατηγορίες ασθενών μπορεί να πραγματοποιηθεί η θεραπεία της απονεύρωσης ;\nΚάθε ασθενής που θέλει να σώσει το δόντι του, το οποίο πάσχει από μόνιμη πολφική βλάβη, μπορεί και ενδείκνυται να κάνει θεραπεία. Συνήθως, δεν υπάρχει περιορισμός όσον αφορά την ηλικία ή την γενική κατάσταση υγείας του ασθενούς, αρκεί να ενημερωθεί ο οδοντίατρος όταν υπάρχει κάποιο σοβαρό ιατρικό πρόβλημα (π.χ. νόσοι της καρδιάς, διαβήτης, κλπ.).\nΤελικά πονάει ή όχι η απονεύρωση ;\nΚάποτε ίσως αυτό να ίσχυε. Τώρα πλέον με την εξέλιξη στον τομέα της αναισθησίας, η οποία γίνεται σε κάθε στάδιο της θεραπείας, ο πόνος έχει επιτέλους νικηθεί. Ενδέχεται να υπάρξει μικρή ενόχληση μεταξύ των επισκέψεων η οποία κυμαίνεται από ελαφρύ πόνο μέχρι πρήξιμο στα ούλα, αλλά η ενόχληση αυτή περνά με ένα παυσίπονο.\nΠόσα χρόνια μπορεί να κρατήσει ένα δόντι που έχει υποστεί ενδοδοντική θεραπεία ;\nΗ ενδοδοντική θεραπεία δεν επιβαρύνει τη διατήρηση του δοντιού στη στοματική κοιλότητα. Εφόσον το οστό που το στηρίζει είναι υγιές, τότε δεν θα υπάρχει κανένα πρόβλημα.


Απόλλων: Mε «κόφτη» τον Πέδρο κόντρα στην Ομόνοια | Goal News Cy\nGOALΑπόλλων: Mε «κόφτη» τον Πέδρο κόντρα στην Ομόνοια\nΑπόλλων: Mε «κόφτη» τον Πέδρο κόντρα στην Ομόνοια\nΣε τρεις αλλαγές προχώρησε ο Γιάννης Πετράκης στο αρχικό σχήμα ενόψει του ντέρμπι με την Ομόνοια, σε σχέση με το τελευταίο ματς με αντίπαλο τον Εθνικό. Συγκεκριμένα Ντένιτς, Νταμπό και Γκακπέ θα βρίσκονται στον πάγκο της ομάδας, ενώ στις θέσεις τους θα βρεθούν οι Ντιγκινί, Πέδρο και Γιαννιώτας.\nΟ Ζοάο Πέδρο θα παίξει δίπλα στον Χάμπο Κυριάκου στη μεσαία γραμμή, με τον Φιλιώτη δεξί μπακ, τον Σάλαϊ αριστερά και τους Κατελάρη – Γιούστε κεντρικό αμυντικό δίδυμο.\nΗ ενδεκάδα του Απόλλωνα: Δημητρίου, Πέδρο, Γιούστε, Σάλαϊ, Φιλιώτης, Κατελάρης, Χάμπος, Γιαννιώτας, Πίττας, Ματέι, Ντιγκινί.\nΣτον πάγκο: Παπαστυλιανού, Βασιλείου, Ρομπέρζ, Ντένιτς, Μάρκοβιτς, Ψύχας, Γκακπέ, Μπένσοπ, Νταμπό.


Ζελένσκι: Η Ρωσία χρησιμοποιεί βόμβες φωσφόρου στην Ουκρανία - Fpress.gr\n13 Απρ 2022 - 14:39\nΜόσχα: «Παραπληροφόρηση» της Ουάσιγκτον οι αναφορές για πιθανή χημική επίθεση στην Ουκρανία\nΟι δορυφορικές εικόνες είναι τραβγημένες από τις 11 Απριλίου.\nΣτο κείμενο που συνοδεύει την ανάρτηση της Maxar Technologies, αναφέρεται πως οι εικόνες «αποκαλύπτουν ότι οι ρωσικές δυνάμεις συνεχίζουν να κινούνται προς την ανατολική Ουκρανία.\nΠαρατηρήθηκαν στρατιωτικές αναπτύξεις κατά μήκος του αυτοκινητόδρομου 14k-34 και του διαδρόμου που οδηγεί από το Soloti και το Valuyki (περιοχές του Μπέλγκοροντ) στη δυτική Ρωσία προς τα σύνορα με την Ουκρανία».\nΠαράλληλα, η Maxar έδωσε και μια νέα δορυφορική εικόνα - με ημερομηνία 9 Απριλίου - από την υπό πολιορκία Μαριούπολη, αναφέροντας πως «καπνός και φωτιά παρατηρήθηκαν να προέρχονται από μια σειρά από κτίρια σε όλο το δυτικό και ανατολικό τμήμα της πόλης».\nIn southern #Ukraine, signs of ongoing artillery shelling and recent attacks continue to be seen in and around #Mariupol. Smoke and fire was observed coming from a number of buildings throughout the western and eastern sections of the city. #Satellite image from April 9, 2022. pic.twitter.com/IV7F15K7DK\nΗ Μόσχα δήλωσε σήμερα ότι οι ισχυρισμοί από τις ΗΠΑ και την Ουκρανία πως η Ρωσία θα μπορούσε να χρησιμοποιήσει χημικά όπλα στην Ουκρανία αποτελούν παραπληροφόρηση επειδή η Μόσχα κατέστρεψε το 2017 τα τελευταία χημικά αποθέματά της.\nΤο ουκρανικό υπουργείο Άμυνας ανακοίνωσε χθες, Τρίτη, ότι ελέγχει καταγγελίες πως η Ρωσία μπορεί να χρησιμοποίησε χημικά όπλα στη Μαριούπολη.\nΟ εκπρόσωπος του αμερικανικού υπουργείου Εξωτερικών Νεντ Πράις δήλωσε χθες, Τρίτη, στους δημοσιογράφους ότι οι Ηνωμένες Πολιτείες ανησυχούν πως η Ρωσία μπορεί να καταφύγει στη χρήση χημικών όπλων στην Ουκρανία.\nΗ ρωσική πρεσβεία στην Ουάσινγκτον υποστήριξε πως ριζοσπαστικοί Ουκρανοί ετοιμάζονται να πραγματοποιήσουν προβοκάτσιες με χρήση χημικών όπλων και πως ο Πράις του Στέιτ Ντιπάρτμεντ διαδίδει παραπληροφόρηση.\n«Καλούμε την Ουάσινγκτον να σταματήσει να διαδίδει παραπληροφόρηση», αναφέρει η πρεσβεία στη δήλωσή της. «Ο Νεντ Πράις διακρίθηκε για μια ακόμη φορά με τα επιπόλαια λόγια του, που δεν τεκμηριώνονται από κανένα στοιχείο».


ΑΟ Χαλκίς: «Ο σχεδιασμός συνεχίζεται» – Psaxna.gr\nΑΟ Χαλκίς: «Ο σχεδιασμός συνεχίζεται»\nΗ διοίκηση του Α.Ο. ΧΑΛΚΙΣ βρίσκεται στην ευχάριστη θέση να ανακοινώσει την ανανέωση συνεργασίας με τον προπονητή τερματοφυλάκων κ. Κοντογιάννη Παναγιώτη ενώ παράλληλα καλωσορίζει στην οικογένεια της ομάδας τον κ. Τσιμιχόδημο Βασίλειο. Ο κ. Τσιμιχόδημος θα είναι ο νέος γυμναστής της ομάδας και θα αντικαταστήσει τον κ. Γατόπουλο Δημήτρη, που αναμένεται να συνεχίσει σε άλλο πόστο.\nΜε Πριόνα στον πάγκο ο Φοίνικας Ψαχνών


Το σκόρδο και ο ρόλος του στην υγεία ενδιαφέρει πολλούς. Μέχρι σήμερα έχουν γίνει πολλές έρευνες που εξέτασαν το ρόλο που έχει το σκόρδο στην πρόληψη του καρκίνου.\nΟι έρευνες έγιναν σε πληθυσμούς που καταναλώνουν ή δεν καταναλώνουν σκόρδο, σε πειραματόζωα όπως επίσης και σε καλλιέργειες κυττάρων.\nΟι περισσότερες μελέτες έδειξαν, ότι οι ωφέλιμες αντικαρκινικές δράσεις του σκόρδου παρατηρούνται σε διάφορα όργανα και ιστούς. Επηρεάζουν διάφορες καρκινογόνες ουσίες και εκδηλώνονται και σε άλλους οργανισμούς εκτός από τον άνθρωπο.\nΤα δεδομένα που έχουν συγκεντρωθεί μέχρι σήμερα από επιδημιολογικές έρευνες στον άνθρωπο, τεκμηριώνουν το γεγονός ότι υπάρχει μια στενή συσχέτιση της κατανάλωσης του σκόρδου και της πρόληψης του καρκίνων του στομαχιού και του προστάτη.\nΕκείνο που χρειάζεται για να αποδειχθεί τελεσίδικα ότι το σκόρδο πράγματι μπορεί να λαμβάνεται σαν πρόληψη εναντίον διαφόρων μορφών καρκίνου, είναι κλινικές θεραπευτικές δοκιμές όπου οι μισοί συμμετέχοντες θα λαμβάνουν σκόρδο και οι υπόλοιποι όχι. Με την πάροδο ενός σημαντικού χρονικού διαστήματος, θα πρέπει να εξετασθεί κατά πόσο αυτοί που έπαιρναν σκόρδο παρουσίασαν λιγότερους καρκίνους από αυτούς που δεν έπαιρναν σκόρδο.\nΕάν αυτοί που έπαιρναν σκόρδο παρουσιάζουν λιγότερους καρκίνους και εάν απομακρυνθεί η πιθανότητα της αλλοίωσης των αποτελεσμάτων από πιθανούς παράγοντες που να προκαλούν λανθασμένα συμπεράσματα (confounding factors), τότε θα μπορούμε να παίρνουμε ίσως συστηματικά σκόρδο ή παράγωγά του, για σκοπούς πρόληψης του καρκίνου.\nΠαρά το γεγονός ότι συχνά αναφέρονται από πολλούς ερευνητές, σημαντικές ευεργετικές δράσεις του σκόρδου για το καρδιαγγειακό σύστημα και για την πρόληψη του καρκίνου, εντούτοις χρειάζεται προσοχή διότι η υπερβολική κατανάλωση του δημοφιλούς αυτού φυτού μπορεί να έχει παρενέργειες.\nΕκτός από τη γνωστή κακοσμία του στόματος και του δέρματος που προκαλεί το σκόρδο, σε περιπτώσεις υπερβολικής κατανάλωσής του, έχουν αναφερθεί περιστασιακά αλλεργικές αντιδράσεις, διαταραχές του στομαχιού, διάρροια, μείωση των πρωτεϊνών και του ασβεστίου αίματος, συσχετισμός με βρογχικό άσθμα, έκζεμα επαφής και πιθανές επιδράσεις στην παραγωγή σπερματοζωαρίων.\nΗ χημεία του σκόρδου είναι πολύπλοκη. Στην αντικαρκινική του δράση εμπλέκονται διάφορες ουσίες που περιέχει.\nΤο σκόρδο περιέχει θειούχες και άλλες ουσίες οι οποίες επιβραδύνουν ή προλαμβάνουν την ανάπτυξη καρκινικών κυττάρων. Οι θειούχες ενώσεις του σκόρδου, προκαλούν βλάβες στα καρκινικά κύτταρα τα οποία αυξάνονται με ταχύ ρυθμό.\nΟι βλάβες αυτές είναι μεγαλύτερες παρά αυτές, που προκαλούνται από τις ίδιες ενώσεις του σκόρδου στα φυσιολογικά κύτταρα του οργανισμού. Το αποτέλεσμα είναι η καταστολή της ανάπτυξης καρκινικών κυττάρων.\nΟ τρόπος επεξεργασίας του σκόρδου επηρεάζει την ποιότητα των ενεργών συστατικών του που είναι ωφέλιμα για την υγεία. Ίσως αυτός να είναι ένας από τους λόγους για τους οποίους υπάρχουν αντιφατικά αποτελέσματα από ορισμένες μελέτες.\nΓια παράδειγμα το ξεφλούδισμα του σκόρδου απελευθερώνει ένα ένζυμο που οδηγεί στην σύνθεση μιας ενεργούς ένωσης (diallyl disulfide, DADS), η οποία έχει σημαντική αντικαρκινική δράση. Εάν το ξεφλουδισμένο σκόρδο μαγειρευτεί αμέσως, τότε δεν δίνεται ο απαραίτητος χρόνος για να λάβει χώρα η σειρά των χημικών αντιδράσεων, που θα οδηγήσουν στη σύνθεση του DADS.\nΓια το λόγο αυτό συστήνεται από τους επιστήμονες να περιμένουμε 15 λεπτά από το ξεφλούδισμα του σκόρδου μέχρι το ψήσιμό του. Έτσι δεν χάνεται η ευκαιρία παραγωγής της χρήσιμης αντικαρκινικής θειούχας ένωσης.\nΤο φρέσκο κομμένο σκόρδο όπως επίσης και η διαδικασία με την οποία παράγεται λάδι ή σκόνη από το σκόρδο, δημιουργούν μια σειρά από άλλους παράγοντες που έχουν τη δυνατότητα να καταπολεμούν τον καρκίνο.\nΧρειάζεται όμως προσοχή διότι τα διάφορα εμπορικά σκευάσματα παραγώγων που κατασκευάζονται από το σκόρδο, δεν έχουν ομοιόμορφη σύνθεση όσον αφορά τα ενεργά συστατικά. Ορισμένες έρευνες, δεν έχουν λάβει υπ' όψη τις διαφορές αυτές, με αποτέλεσμα να υπάρχουν δυσκολίες στην ερμηνεία των αποτελεσμάτων τους.\nΗ κατανάλωση με μέτρο του σκόρδου έχει ευεργετικές επιδράσεις σε διάφορα συστήματα του οργανισμού μας και αναμένονται νέες εξελίξεις στο κατά πόσο τελικά, θα χορηγείται στο μέλλον σκόρδο ή παράγωγά του, για την πρόληψη ορισμένων καρκίνων όπως αυτούς του στομαχιού και του προστάτη.


Γεννηματά: Ζητώ ψήφο εμπιστοσύνης, ζητώ καθαρή εντολή για να προχωρήσουμε μαζί – THE PAPER\nΓεννηματά: Ζητώ ψήφο εμπιστοσύνης, ζητώ καθαρή εντολή για να προχωρήσουμε μαζί\nΣε συγκέντρωση στελεχών της κεντροαριστεράς στην Κρήτη η πρόεδρος του ΠΑΣΟΚ άσκησε σκληρή κριτική στην κυβέρνηση\n«Η κυβέρνηση διαβεβαιώνει ότι στην επικείμενη 3η αξιολόγηση του Προγράμματος, όλα θα γίνουν σωστά και στην ώρα τους. Πάλι τα ίδια ψέματα» είπε χαρακτηριστικά στην ομιλία της η κυρίας Γεννηματά και προσέθεσε:\n«Ήδη καθυστερούν τραγικά σε οτιδήποτε αφορά θεσμικές αλλαγές στο Δημόσιο, στην αγορά, στην ενέργεια, στον τραπεζικό τομέα, ενώ εκτίθενται με τις χαριστικές-ρουσφετολογικές ρυθμίσεις που προωθούν».\nΣτο πλαίσιο αυτό, προέβλεψε ότι μετά τα λόγια και τις καθυστερήσεις θα έρθει στο τέλος η… παράδοση άνευ όρων. «Ο λογαριασμός για την οικονομία, τις επιχειρήσεις και τους πολίτες θα είναι πάλι βαρύς» σημείωσε η πρόεδρος του ΠΑΣΟΚ.\n3. Καλούμε σε συστράτευση όλους τους προοδευτικούς πολίτες. Τους εργαζόμενους, τους συνταξιούχους, τους νέους, τους άνεργους, τους επαγγελματίες, τους ανθρώπους της παραγωγής και της εργασίας. Ζητούμε να ενώσετε τις δυνάμεις σας μαζί μας. Έχουμε ιστορία, διαδρομή, στελέχη, γνώση, έχουμε την ικανότητα, έχουμε την ετοιμότητα να αναλάβουμε ευθύνες και να οδηγήσουμε τη χώρα μακριά από την επιτροπεία, με μια προοδευτική διακυβέρνηση και αυτός είναι ο μεγάλος στόχος. Το εγχείρημά μας συνδέεται άμεσα με το μέλλον της Ελλάδας και των Ελλήνων. Καθαρές κουβέντες, ζητάμε την συμβολή σας για να γίνει πράξη το «Σχέδιο Ελλάδα». Το προοδευτικό σχέδιο που εγγυάται την ανασυγκρότηση του τόπου, τις επενδύσεις, την δημιουργία θέσεων εργασίας, την Κοινωνική Συνοχή και Αλληλεγγύη.\n– ΠΡΑΞΗ 1η: Στο προσχέδιο του Κρατικού Προϋπολογισμού «όλα βαίνουν καλώς». Μαγική εικόνα, που δυστυχώς η ίδια η πραγματικότητα διαψεύδει αφού η φοροδοτική ικανότητα των πολιτών έχει εξαντλήσει τα όρια της. Το ιδιωτικό χρέος φθάνει στο ύψος ρεκόρ των 300 δις ευρώ. Οι ληξιπρόθεσμες οφειλές του κράτους προς τους ιδιώτες συνεχίζουν να αυξάνονται ραγδαία έχοντας εκτιναχθεί και πάλι στα 6 δις ευρώ. Μέσα σε ένα μόλις μήνα αυξήθηκαν κατά 588 εκ. ευρώ! Και βέβαια η σκληρή για του πολίτες πραγματικότητα πολύ σύντομα θα επιδεινωθεί από τις νέες επιβαρύνσεις 1.8 δις ευρώ που ακόμη και το Προσχέδιο του Προϋπολογισμού δεν μπορεί να κρύψει.\n– ΠΡΑΞΗ 2η: Για μια ακόμα φορά η κυβέρνηση διαβεβαιώνει ότι στην επικείμενη 3η αξιολόγηση του Προγράμματος, «όλα θα γίνουν σωστά και στην ώρα τους». Πάλι τα ίδια ψέματα. Ήδη καθυστερούν τραγικά σε οτιδήποτε αφορά θεσμικές αλλαγές στο Δημόσιο, στην αγορά, στην ενέργεια, στον τραπεζικό τομέα, ενώ εκτίθενται με τις χαριστικές-ρουσφετολογικές ρυθμίσεις που προωθούν. Λόγια πολλά, καθυστέρηση και τέλος παράδοση άνευ όρων. Ο λογαριασμός για την οικονομία, τις επιχειρήσεις και τους πολίτες θα είναι πάλι βαρύς.\n– ΠΡΑΞΗ 3η: Την ίδια ώρα χιλιάδες μικρομεσαίοι επιχειρηματίες απειλούνται άμεσα με «λουκέτο». Βλέπουν τους εξοντωτικούς φόρους και την μη ένταξή τους στα κριτήρια του εξωδικαστικού συμβιβασμού, να τους οδηγεί σε αδιέξοδο. Η ανεργία παραμένει υψηλή, οι μακροχρόνια άνεργοι αυξάνονται και η Κυβέρνηση κάνει ασκήσεις δημιουργικής στατιστικής καλύπτοντας 1 θέση σταθερής και πλήρους απασχόλησης με 2 θέσεις ελαστικής ημι-απασχόλησης. Με αυτές τις πολιτικές, με αυτή την ανικανότητα, με την παράταση της αβεβαιότητας, ούτε Ανάπτυξη ούτε και «έξοδος» από τα Μνημόνια μπορεί να υπάρξει.\nα) Οι ΣΥΡΙΖΑ/ΑΝΕΛ μιλούν για «ανάπτυξη» αλλά δεν το εννοούν. Οι ΣΥΡΙΖΑ/ΑΝΕΛ δέσμιοι ενός μίγματος ιδεοληψιών και ανικανότητας κηρύσσουν τον πόλεμο στις επενδύσεις, στην υγιή επιχειρηματικότητα και την καινοτομία. Από το Ελληνικό μέχρι το Taxi Beat. Από την Χαλκιδική ως την Κασσιόπη της Κέρκυρας. Ο ΣΥΡΙΖΑ έχει βάλει στόχο την εξαφάνιση της μεσαίας τάξης. Είναι στρατηγική τους επιλογή η φτωχοποίηση της, για να μπορέσουν να επιβληθούν με τα συσσίτια και τα επιδόματα. Ακούσαμε από την άλλη τον κ. Μητσοτάκη να λέει ότι περίπου «οι ανισότητες είναι ένα φυσικό φαινόμενο». Εμείς δεν συμβιβαζόμαστε με αυτό κ. Μητσοτάκη. Αυτή είναι η μεγάλη μας διαφορά με τη Δεξιά, ότι εμείς παλεύουμε να αντιμετωπίσουμε τις ανισότητες οι οποίες μέσα στην κρίση έχουν μεγαλώσει. Ο κ. Μητσοτάκης βλέπει την ανάπτυξη, ως οικονομική δραστηριότητα των λίγων, των ισχυρών. Εμείς λέμε ότι χρειάζεται να φέρουμε μεγάλες επενδύσεις από το εξωτερικό, αλλά χρειάζεται να στηρίξουμε και τις μικρομεσαίες ελληνικές επιχειρήσεις, που άντεξαν μέσα στην κρίση και που αν σήμερα στηριχθούν μπορούν να επενδύσουν στην καινοτομία και να δημιουργήσουν χιλιάδες θέσεις εργασίας.\nΕίναι ώρα για δραστικές αλλαγές. Το λεγόμενο «Υπερταμείο», πρέπει να μετατραπεί σε Ταμείο Αξιοποίησης και όχι εκποίησης του Εθνικού πλούτου. Να προωθήσει συνέργειες με τον ιδιωτικό τομέα, με δίκαιο τίμημα, και κατεύθυνση των πόρων που θα προκύψουν, από το Δημόσιο προς την Ανάπτυξη και στην στήριξη του Ασφαλιστικού Συστήματος.\nΠροτείνουμε παράλληλα και «ρήτρες» στις συμβάσεις εκμετάλλευσης:\nκαθαρή εντολήΚεντροαριστεράΠΑΣΟΚψήφος εμπιστοσύνης


Νέο ροζ σκάνδαλο στο «Big brother»! Διέρρευσε καυτή βιντεοσκόπηση παίκτριας σε ξενοδοχείο - peiraxtiri.gr\nΟ «ιός» των ροζ βίντεο έχει τρυπώσει για τα καλά στην εγχώρια showbiz!\nΤο ένα μετά το άλλο «σκάνε» τα αποκαλυπτικά πλάνα από τις βιντεοσκοπημένες ιδιαίτερες στιγμές γυναικών που εισέβαλαν σε realities με μοναδικό σκοπό τη δημοσιότητα!\nΈπειτα από την ολοκλήρωση της ερωτικής πράξης η ίδια στέλνει φιλάκια (!) στην κάμερα, ενώ ο παρτενέρ της τής ζητάει να ξαπλώσει στο κρεβάτι των οργίων. Εκεί συνεχίζει να τη βιντεοσκοπεί, αποθεώνοντας τα οπίσθιά της και φωνάζοντας με ενθουσιασμό: «Κ@@@αρα»!< Μάλιστα, προς το τέλος του βίντεο ο ερωτικός σύντροφός της την παροτρύνει να μη σταματήσει τις σέξι πόζες, λέγοντάς της χαρακτηριστικά: «Ακόμη δέκα δεύτερα για να πάει στο… οκτώ», εννοώντας τη διάρκεια του ροζ βίντεο! Όπως φαίνεται, λοιπόν, θα έχουμε νέες αναταράξεις στο reality μετά τη δημοσιοποίηση του «καυτού» υλικού στο διαδίκτυο. Δεν θα είναι, άλλωστε, λίγοι εκείνοι που θα την αναγνωρίσουν (δεν είναι δα και τόσο δύσκολο…) και το σούσουρο αναμένεται να είναι τεράστιο. Αυτό που κανείς δεν ξέρει είναι πώς θα αντιδράσει η ίδια στην περίπτωση που η παραγωγή του reality την ενημερώσει για τη διαρροή του υλικού στο διαδίκτυο!


Συναγερμός στη δομή φιλοξενίας του Καρά Τεπέ: Εντοπίστηκε κρούσμα κορωνοϊού - Κοινωνία - Athens magazine\nΠρόκειται για εργαζόμενη της Ύπατης Αρμοστείας του ΟΗΕ\nΣυναγερμός σήμανε στη δομή φιλοξενίας μεταναστών του Καρά Τεπέ. Θετική στον κορωνοϊό βρέθηκε 25χρονη εργαζόμενη στον τομέα της εκπαίδευσης στην Ύπατη Αρμοστεία του ΟΗΕ, ενώ λίγο νωρίτερα ο ΕΟΔΥ ανακοίνωσε 1.211 νέα κρούσματα.\nΣύμφωνα με πληροφορίες της ιστοσελίδας stonisi.gr, έχει αρχίσει η ιχνηλάτηση των επαφών της ασθενούς.\nΤην ίδια στιγμή οι εργαζόμενοι προσωρινά αποχώρησαν από τη δομή προκειμένου να ελεγχθεί η όλη κατάσταση.\n«Συναγερμός» έχει σημάνει στο νοσοκομείο «Παπανικολάου» της Θεσσαλονίκης, μετά τον εντοπισμό τουλάχιστον 24 θετικών κρουσμάτων κορωνοϊού σε προσωπικό του νοσοκομείου, ενώ όλη η συμπρωτεύουσα νωρίτερα ανακοινώθηκε πως τίθεται σε Lockdown.\nΣύμφωνα με δηλώσεις του προέδρου της ΠΟΕΔΗΝ, Μιχάλη Γιαννάκου στο Thestival, «γι’ αυτούς τους συναδέλφους γνωρίζουμε ότι νοσούν διότι εμφάνισαν συμπτώματα και μας ενημέρωσαν οι ίδιοι. Υπάρχει συρροή. Θετικοί στον ιό είναι και πέντε ασθενείς από την καρδιολογική».\nΌπως λέει ο ίδιος, «αύριο θα είναι κλειστά κάποια χειρουργεία, καθώς και τα εξωτερικά ιατρεία του νοσοκομείου. Δεν γίνεται όμως, οι συνάδελφοι να μην μπαίνουν σε καραντίνα, να υπάρχει ελλιπής ενημέρωση και να μην γίνονται τακτικά τεστ κορωνοϊού στο προσωπικό των νοσοκομείων».\nΗ διοικήτρια του νοσοκομείου, Μαρία Γιογκατζή, δήλωσε στο Thestival ότι «κρούσματα υπάρχουν σε όλα τα νοσοκομεία. H κατάσταση είναι υπό έλεγχο. Ο ΕΟΔΥ ενημερώνεται κι εμείς ακολουθούμε όλες τις απαραίτητες διαδικασίες. Λειτουργούμε σύμφωνα με τις οδηγίες. Είναι μία δυναμική κατάσταση κι όλα μεταβάλλονται ανάλογα με τις επικρατούσες συνθήκες».\nΠρόσφατα έφτασε στο Thestival καταγγελία από μέλος του ιατρικού προσωπικού του «Παπανικολάου, η οποία ανέφερε ότι ειδικευόμενος γιατρός σε κλινική του νοσοκομείου έκανε εφημερία ενώ νοσούσε από κορονοϊό.\nΣυγκεκριμένα, σύμφωνα με την καταγγελία, ο ειδικευόμενος γιατρός υποβλήθηκε σε τεστ κατά την έναρξη της εφημερίας. Το αποτέλεσμα βγήκε θετικό στη διάρκεια της εφημερίας, όμως ο ίδιος δεν ενημερώθηκε για να μην εγκαταλείψει τη θέση του. Του γνωστοποιήθηκε ότι είναι θετικός μετά τη λήξη της εφημερίας. Η καταγγελία χρήζει διερεύνησης.


Αντιμετωπίζετε πρόβλημα κατά την εγκατάσταση της προσθήκης; - Lync\nΑντιμετωπίζετε πρόβλημα κατά την εγκατάσταση της προσθήκης;\nΗ προσθήκη Lync Web App είναι απαραίτητη για την υποστήριξη ήχου, βίντεο και κοινής χρήσης οθόνης στις συσκέψεις Lync. Αν αντιμετωπίζετε προβλήματα με την προσθήκη, δοκιμάστε πρώτα αυτές τις προτάσεις:\nΒεβαιωθείτε ότι το λειτουργικό σύστημα και το πρόγραμμα περιήγησης στο Web του υπολογιστή σας συμπεριλαμβάνονται στη λίστα με τις υποστηριζόμενες πλατφόρμες.\nΜεταβείτε στην επιλογή Πίνακας Ελέγχου > Προγράμματα και δυνατότητες και, αν είναι απαραίτητο, καταργήστε την εγκατάσταση των εκδόσεων της προσθήκης που υπάρχουν ήδη.\nΑνοίξτε μια περίοδο λειτουργίας περιήγησης InPrivate στον Internet Explorer και προσπαθήστε να συνδεθείτε ξανά στη σύσκεψη. Εάν καταφέρετε να συνδεθείτε με αυτόν τον τρόπο, είναι καλή ιδέα να κάνετε εκκαθάριση του cache του προγράμματος περιήγησης για να καταργήσετε τυχόν διαπιστευτήρια που δεν χρειάζεστε πλέον και επηρεάζουν την είσοδο στην υπηρεσία.\nΕάν εξακολουθείτε να μην μπορείτε να εγκαταστήσετε την προσθήκη, ανατρέξτε σε αυτήν τη λίστα θεμάτων και σφαλμάτων.\nΗ λήψη της προσθήκης αποτυγχάνει\nΤο αρχείο της προσθήκης μετακινήθηκε ή διαγράφηκε\nΗ προσθήκη δεν εντοπίζεται μετά την εγκατάσταση\nΗ προσθήκη εγκαταστάθηκε αλλά δεν μπορεί να χρησιμοποιήσει ήχο, βίντεο και κοινή χρήση\nΕμφανίζεται προειδοποίηση τείχους προστασίας κατά τη συμμετοχή σε σύσκεψη από το Lync Web App\nΑλλαγή της προεπιλεγμένης ρύθμισης αξιοπιστίας τομέα για την προσθήκη\nΈχω δοκιμάσει τα πάντα και εξακολουθώ να μην μπορώ να εγκαταστήσω την προσθήκη\nΒεβαιωθείτε ότι το πρόγραμμα περιήγησης έχει ρυθμιστεί ώστε να επιτρέπει λήψη κρυπτογραφημένων αρχείων και τις λήψεις γενικότερα.\nΓια να επιτρέψετε τις λήψεις στον Internet Explorer:\nΚάντε κλικ στα στοιχεία Εργαλεία > Επιλογές Internet.\nΚάντε κλικ στην καρτέλα Ασφάλεια > Προσαρμοσμένο επίπεδο.\nΚάντε κύλιση στο στοιχείο Λήψεις και κατόπιν κάντε κλικ στην επιλογή Ενεργοποίηση για τη Λήψη αρχείου.\nΕπανάληψη σύνδεσης στη σύσκεψη. Η προσθήκη θα πρέπει να εγκατασταθεί χωρίς σφάλματα.\nΓια να επιτρέψετε τη λήψη κρυπτογραφημένων αρχείων στον Internet Explorer:\nΜεταβείτε διαδοχικά στις επιλογές Εργαλεία > Επιλογές Ιnternet > Για προχωρημένους.\nΠεριηγηθείτε προς τα κάτω στην ενότητα Ασφάλεια.\nΚαταργήστε την επιλογή Να μην αποθηκεύονται οι κρυπτογραφημένες σελίδες στο δίσκο και κάντε κλικ στο κουμπί OK.\nΑν εμφανιστεί το μήνυμα σφάλματος "Το LwaPluginInstaller32.msi έχει μετακινηθεί ή διαγραφεί", ακολουθήστε τα παρακάτω βήματα για να επιλύσετε το πρόβλημα:\nΕξέλθετε από τη σύσκεψη και συνδεθείτε ξανά.\nΘα εμφανιστεί ένα παράθυρο διαλόγου με επιλογές για την αποθήκευση ή την εκτέλεση του αρχείου προσθήκης.\nΟρίστε μια θέση στον υπολογιστή σας για να αποθηκεύσετε το αρχείο και κάντε κλικ στην επιλογή Αποθήκευση.\nΕντοπίστε το αποθηκευμένο αρχείο προσθήκης στον υπολογιστή σας και κάντε διπλό κλικ για να το εκτελέσετε.\nΑν λαμβάνετε ειδοποίηση για την εγκατάσταση της προσθήκης ακόμα και μετά την εγκατάστασή της, επανεκκινήστε το πρόγραμμα περιήγησης. Εάν χρησιμοποιείτε Windows 8 στον υπολογιστή σας, βεβαιωθείτε ότι χρησιμοποιείτε την έκδοση του προγράμματος περιήγησης για υπολογιστές.\nΑυτό το ζήτημα μπορεί επίσης να προκύψει αν έχετε ανοίξει το πρόγραμμα περιήγησης με την επιλογή Εκτέλεση ως διαχειριστής. Το Lync Web App δεν υποστηρίζεται σε αυτό το περιβάλλον. Για να χρησιμοποιήσετε το Lync Web App, εκκινήστε το πρόγραμμα περιήγησής σας ως τυπικός χρήστης.\nΊσως χρειαστεί να αλλάξετε τις ρυθμίσεις του προγράμματος περιήγησης ώστε να επιτρέπεται η χρήση στοιχείων ελέγχου ActiveX.\nΣημαντικό: Αν δεν μπορείτε να αλλάξετε τις ρυθμίσεις ActiveX, ενδέχεται να μην έχετε τα απαραίτητα δικαιώματα. Σε αυτήν την περίπτωση, θα πρέπει να επικοινωνήσετε με το τμήμα τεχνικής υποστήριξης του χώρου εργασίας σας.\nΓια να απενεργοποιήσετε το φιλτράρισμα ActiveX για μία περίοδο λειτουργίας στον Internet Explorer:\nΠατήστε ή κάντε κλικ στο κουμπί Φίλτρο στη γραμμή διευθύνσεων και, στη συνέχεια, πατήστε ή κάντε κλικ στην επιλογή Απενεργοποίηση φιλτραρίσματος ActiveX. Αν το κουμπί Φίλτρο δεν εμφανίζεται στη γραμμή διευθύνσεων, δεν γίνεται φιλτράρισμα περιεχομένου ActiveX στην τοποθεσία.\nΓια να προσαρμόσετε τις ρυθμίσεις των στοιχείων ελέγχου ActiveX στον Internet Explorer:\nΠατήστε ή κάντε κλικ στην επιλογή Εργαλεία και, στη συνέχεια, πατήστε ή κάντε κλικ στην επιλογή Επιλογές Internet.\nΣτην καρτέλα Ασφάλεια, πατήστε ή κάντε κλικ στην επιλογή Προσαρμοσμένο επίπεδο και, στη συνέχεια, στην περιοχή "Στοιχεία ελέγχου ActiveX και προσθήκες", ελέγξτε αυτές τις ρυθμίσεις:\nΕπιτρέψτε να γίνεται Αυτόματη ερώτηση για τη λήψη στοιχείων ελέγχου ActiveX, πατώντας ή κάνοντας κλικ στην επιλογή Ενεργοποίηση.\nΕπιτρέψτε στον Internet Explorer να κάνει Προβολή βίντεο και κινουμένων σχεδίων σε ιστοσελίδα που δεν χρησιμοποιεί εξωτερικό πρόγραμμα αναπαραγωγής πολυμέσων πατώντας ή κάνοντας κλικ στην επιλογή Ενεργοποίηση.\nΕπιτρέψτε στον Internet Explorer να κάνει Λήψη στοιχείων ελέγχου ActiveX με υπογραφή πατώντας ή κάνοντας κλικ στην επιλογή Ενεργοποίηση ή ζητήστε να γίνεται Ερώτηση, αν θέλετε να ενημερώνεστε κάθε φορά που συμβαίνει αυτό.\nΕπιτρέψτε στον Internet Explorer να κάνει Εκτέλεση στοιχείων ελέγχου ActiveX και προσθηκών πατώντας ή κάνοντας κλικ στην επιλογή Ενεργοποίηση ή ζητήστε να γίνεται Ερώτηση, αν θέλετε να ενημερώνεστε κάθε φορά που συμβαίνει αυτό.\nΕπιτρέψτε στον Internet Explorer να κάνει Εκτέλεση στοιχείων ελέγχου ActiveX που χαρακτηρίζονται ως ασφαλή για εκτέλεση πατώντας ή κάνοντας κλικ στην επιλογή Ενεργοποίηση ή ζητήστε να γίνεται Ερώτηση, αν θέλετε να ενημερώνεστε κάθε φορά που συμβαίνει αυτό.\nΠατήστε ή κάντε κλικ στο κουμπί OK και, στη συνέχεια, πατήστε ή κάντε κλικ στο κουμπί OK ξανά.\nΣτην ειδοποίηση ασφαλείας του Τείχους προστασίας των Windows, μπορείτε να επιλέξετε Άκυρο αν δεν έχετε δικαιώματα διαχειριστή στον υπολογιστή σας.\nΚατά την εγκατάσταση της προθήκης, έχετε τη δυνατότητα να ορίσετε ως αξιόπιστο τον τομέα που φορτώνει την προσθήκη.\nΑν έχετε επιλέξει Να επιτρέπεται πάντα η προσθήκη για αυτόν τον τομέα, αλλά θέλετε να αλλάξετε αυτήν τη επιλογή, ακολουθήστε τα εξής βήματα:\nΣε λειτουργικά συστήματα Windows\nΕπιλέξτε Προσθήκη του Microsoft Lync Web App από τη λίστα των εγκατεστημένων προγραμμάτων στον Πίνακα Ελέγχου και κάντε κλικ στο στοιχείο Κατάργηση εγκατάστασης.\nΤην επόμενη φορά που θα συμμετέχετε σε μια σύσκεψη με το Lync Web App, επιλέξτε Αποδοχή ώστε να θεωρηθεί αξιόπιστος ο τομέας της προσθήκης μόνο για αυτήν τη σύσκεψη.\nΣε λειτουργικά συστήματα Macintosh\nΑνοίξτε το αρχείο ~\_Library\_Preferences\_rtcpal_registry.reg στο πρόγραμμα επεξεργασίας κειμένου.\nΜεταβείτε στο σημείο [HKEY_CURRENT_USER\_SOFTWARE\_MICROSOFT\_LWA\_X86\_15.1\_ALLOWEDDOMAINS]\nΔιαγράψτε τη γραμμή του τομέα που θέλετε να σταματήσετε να θεωρείτε αξιόπιστο. Για παράδειγμα, για να μην θεωρείται πλέον αξιόπιστος ο τομέας Contoso.com, διαγράψτε τη γραμμή "Lync.Contoso.com"=""\nΟι πολιτικές χρήσης υπολογιστών της εταιρείας σας ενδέχεται να μην επιτρέπουν την εγκατάσταση της προσθήκης. Για να επιλύσετε αυτό το ζήτημα, επικοινωνήστε με το τμήμα τεχνικής υποστήριξης του χώρου εργασίας σας.


ΠΡΟΣΚΛΗΣΗ ΣΕ ΓΕΝΙΚΗ ΣΥΝΕΛΕΥΣΗ | ΝΕΑ ΠΙΕΡΙΑΣ\nΑρχική σελίδα Πιερία Τοπικά Τουρισμός ΠΡΟΣΚΛΗΣΗ ΣΕ ΓΕΝΙΚΗ ΣΥΝΕΛΕΥΣΗ\n9/16/2017 10:08:00 π.μ.\nΤο Διοικητικό Συμβούλιο της Ένωσης Ξενοδόχων Πιερίας προσκαλεί τα ΜΕΛΗ της ΕΝΩΣΗΣ ΞΕΝΟΔΟΧΩΝ ΠΙΕΡΙΑΣ στη Γενική Συνέλευση που θα γίνει στις 25 Σεπτεμβρίου 2017 ημέρα Δευτέρα και ώρα 17:30 στην αίθουσα του πρώτου ορόφου του Συνεδριακού Κέντρου του Δήμου Κατερίνης «Εκάβη».\n1) Έκθεση Πεπραγμένων του Διοικητικού Συμβουλίου των ετών 2014-2017.\n2) Έκθεση Οικονομικού Απολογισμού των ετών 2014-2017.\n3) Απαλλαγή των μελών του Διοικητικού Συμβουλίου για τα πεπραγμένα\nτων ετών 2014-2017.\n4) Εκλογές α) Εφορευτικής Επιτροπής.\nγ) Εξελεγκτικής Επιτροπής\n-Οι αιτήσεις υποψηφιότητας υποβάλλονται στο Διοικητικό Συμβούλιο της ΕΝΩΣΗΣ ΞΕΝΟΔΟΧΩΝ ΠΙΕΡΙΑΣ κάθε μέρα από τις 9:30 μέχρι 13:00 στο γραφείο της Ένωσης επί της οδού 28ης ΟΚΤΩΒΡΙΟΥ 40, και μέχρι την Παρασκευή 22 Σεπτεμβρίου 2017 στις 13:00 .\n-Για την απαρτία της πρώτης συνέλευσης απαιτείται η παρουσία του (1/2) των ταμειακά τακτοποιημένων μελών των δύο τελευταίων ετών.\n-Σε περίπτωση μη απαρτίας, η Γενική Συνέλευση θα επαναληφθεί, χωρίς άλλη πρόσκληση, στις 2 Οκτωβρίου 2017 την ίδια ώρα κι ημέρα στον ίδιο τόπο με τα ίδια θέματα κι απαιτείται η παρουσία του ενός τετάρτου (1/4) τουλάχιστον των ταμειακά τακτοποιημένων μελών των δύο τελευταίων ετών.\n-Αν πάλι δεν υπάρχει απαρτία η Γ.Σ. θα επαναληφθεί στις 9 Οκτωβρίου 2017 την ίδια ώρα κι ημέρα στον ίδιο τόπο με τα ίδια θέματα με την παρουσία οποιουδήποτε αριθμού ταμειακά τακτοποιημένων μελών των δύο τελευταίων ετών.\nΕκ μέρους του Δ.Σ. της Ε.ΞΕ.Π.\nΗ Πρόεδρος Ξυπτερά Ευαγγελία\nΟ Γενικός Γραμματέας Τσιτλακίδης Ηρακλής\nΕτικέτες Πιερία, Τοπικά, Τουρισμός


HeLLeNiCReVeNgE: ΟΙ ΛΑΘΡΟΜΕΤΑΝΑΣΤΕΣ ΣΤΗ ΣΠΑΡΤΗ ΣΚΟΤΩΝΟΥΝ ΤΑ ΣΚΥΛΙΑ ΚΑΙ ΤΑ ΤΡΩΝΕ! ΦΩΤΟ…ΕΛΕΟΣ ΠΙΑ.\nΣχόλιο:Όλοι καλύπτουν τους ΛΑΘΡΟΜΕΤΑΝΑΣΤΕΣ ΚΑΙ ΤΙΣ ΚΤΗΝΩΔΙΕΣ ΤΟΥΣ ΕΙΣ ΒΑΡΟΣ ΤΩΝ ΑΔΕΣΠΟΤΩΝ.\nΔΕΝ ΘΑ ΥΠΑΡΧΕΙ ΠΑΝΤΑ ΚΑΛΥΨΗ ΑΠΟ ΤΟΥΣ ΤΟΠΙΚΟΥΣ ΑΡΧΟΝΤΕΣ.\nΑΣ ΤΟ ΛΑΒΟΥΝ ΣΟΒΑΡΑ ΥΠΟΨΗ ΚΑΙ ΟΙ ΙΔΙΟΙ ΚΑΙ ΟΙ ΕΠΙΧΟΡΗΓΟΥΜΕΝΕΣ ΜΚΟ ΚΑΙ ΤΑ ΜΙΣΘΟΔΟΤΟΥΜΕΝΑ ΣΑΪΤ ΠΟΥ ΠΑΙΖΟΥΝ ΤΟ ΠΑΙΧΝΙΔΙ ΤΟΥΣ.\nΗ ΚΟΙΝΩΝΙΑ ΤΟΥ ΓΥΘΕΙΟΥ, ΣΠΑΡΤΗΣ ΚΑΙ ΤΩΝ ΠΕΡΙΞ ΒΡΑΖΕΙ!!!!!\nΑναρτήθηκε από HeLLeNiCReVeNgE στις 4:19 π.μ.


Δήλωση Ζήση για Ολυμπιακό που θα συζητηθεί: «Μου ταιριάζει... - Sportdog.gr - Αθλητικά Νέα | Ειδήσεις | Sport\n24/12/16 - 15:31\nΔήλωση Ζήση για Ολυμπιακό που θα συζητηθεί: «Μου ταιριάζει αυτή η ομάδα…»\nΔιαβάστε τι λέει ο Έλληνας άσος για το ενδεχόμενο να φύγει από την Μπάμπεργκ και να γυρίσει στην Ελλάδα για λογαριασμό των Πειραιωτών, αλλά και γενικότερα για την φετινή σεζόν στην Ευρωλίγκα.\nΓια πολλά και ενδιαφέροντα πράγματα, ανάμεσά τους το ενδεχόμενο να αγωνιστεί στον Ολυμπιακό, με αφορμή τις φήμες που υπάρχουν μετά τον τραυματισμό του Χάκετ, την πορεία της Μπάμπεργκ, την Εθνική ομάδα, το πώς περνάει τις γιορτές τόσα χρόνια μακριά από την πατρίδα, αλλά και την οικονομική κρίση μίλησε ο Νίκος Ζήσης στην εφημερίδα Sportday.\nΣυγκεκριμένα, ο πρώην αρχηγός του αντιπροσωπευτικού συγκροτήματος, μίλησε για:\n-το πώς είναι οι γιορτές μακριά από την Ελλάδα:\n«Η χώρα σου είναι η χώρα σου και πάντα την αγαπάς και τη σκέφτεσαι. Χωρίς την οικογένειά μου δε θα μπορούσα με τίποτα να το κάνω αυτό. Είναι ο πρωταρχικός λόγος που συνεχίζω να το κάνω. Έχω συμβιβαστεί με το γεγονός πως είναι η μοίρα μου αυτή να ζω και να παίζω στο εξωτερικό, έχω ζήσει αμέτρητες εμπειρίες και καταστάσεις που θα έχω να διηγούμαι για χρόνια».\n-το αν έχει σκεφτεί πως ήρθε η ώρα για να επιστρέψει:\n«Είναι δεδομένο πως στο άμεσο μέλλον, είτε για να παίξω μπάσκετ ή όχι, θα επιστρέψω. Το πλήρωμα του χρόνου, είναι κοντά, τα χρόνια πέρασαν και νομίζω πως ήρθε η ώρα να επαναπατριστώ».\n-το ενδεχόμενο συνεργασίας του με τον Ολυμπιακό:\n«Στο συγκεκριμένο χρονικό σημείο και με τον ρόλο που έχω στην ομάδα, θα ήταν ουσιαστικά αδύνατο να με αφήσει η Μπάμπεργκ. Ο Ολυμπιακός είναι μία ομάδα που θεωρώ ότι θα μου ταίριαζε και είναι τιμή για έναν αθλητή να αγωνίζεται σε ομάδα με τους στόχους του, όμως έτσι όπως είναι η κατάσταση, θεωρώ πως είναι πολύ δύσκολο».\n-τη μέχρι τώρα πορεία της Μπάμπεργκ στην Ευρωλίγκα:\n«Η αλήθεια είναι ότι χάσαμε αρκετούς αγώνες στον πόντο, αυτό δημιούργησε μία έξτρα πίεση στην ομάδα, αλλά ό,τι έγινε-έγινε. Θα μπορούσαμε να έχουμε δύο νίκες παραπάνω, όμως το σημαντικό είναι ότι βελτιωνόμαστε και αυτό μας κάνει να κοιτάμε το μέλλον με περισσότερη αισιοδοξία».\n-το νέο σύστημα διεξαγωγής της διοργάνωσης και το τι θα άλλαζε:\n«Μου αρέσει πολύ το νέο σύστημα που παίζουν όλοι με όλους. Είναι τρομερό να αντιμετωπίζεις τους καλύτερους παίκτες κάθε εβδομάδα και ο καθένας στο τέλος θα πάρει αυτό που του αξίζει. Το μόνο που θα θεωρούσα σωστό, θα ήταν να βρεθεί μία φόρμουλα για βοηθούνται οι ομάδες με τις μετακινήσεις τους. Αυτό που κουράζει περισσότερο τον αθλητή είναι τα ταξίδια, τα λεωφορεία και οι αναμονές στα αεροδρόμια. Με κάποια τσάρτερ θα λυνόταν το θέμα. Οι τέσσερις ομάδες έχουν αυτή τη πολυτέλεια και αυτό είναι μεγάλο πλεονέκτημα».\n-το αν έχει έρθει πλήρωμα του χρόνου για μία επιτυχία της Εθνικής:\n«Η ομάδα φέτος έχει όλα τα φόντα να φτάσει εκεί που πρέπει. Η παρουσία του Γιάννη Μπουρούση είναι σημαντική γιατί είναι σημαντικός και έμπειρος παίκτης. Ο Γιάννης Αντετοκούνμπο έχει φτάσει σε επίπεδο All Star στο ΝΒΑ και μαζί με τη γενιά των 90αρηδων που συνεχώς βελτιώνεται και αποκτά εμπειρίες, μπορούμε να τα καταφέρουμε. Πρέπει να στηρίξουμε τα παιδιά γιατί δεν είναι εύκολο να έρθει η πολυπόθητη επιτυχία, αλλά είναι θέμα χρόνου».\n-την οικονομική κρίση στην Ελλάδα:\n«Όταν δε ζεις από κοντά το πρόβλημα είναι δύσκολο να το αφουγκραστείς. Μαθαίνω για την ανησυχία που υπάρχει για το μέλλον από τη μητέρα μου και από κάποιος πολύ καλούς φίλους. Είναι λυπηρό, γιατί είναι ένα όνειρο να ζεις στην Ελλάδα από κάθε άποψη. Δυστυχώς όλα αυτά που έχουν γίνει τα τελευταία χρόνια δε της αξίζουν. Εύχομαι σε όλους να έχουν υγεία που είναι το σημαντικότερο, τα άλλα προβλήματα πρέπει να έρχονται σε δεύτερη μοίρα. Πιστεύω πως θα έρθουν καλύτερες μέρες».


Leonoro's Spaghetti House, Τσάρλεστον - Κριτικές εστιατορίων - TripAdvisor\nLeonoro's Spaghetti House: Εστιατόρια στην περιοχή\nΔραστηριότητες κοντά σε: Leonoro's Spaghetti House\nLeonoro's Spaghetti House, Τσάρλεστον\nΝο 98 από 227 Εστιατόρια - Τσάρλεστον\n1507 Washington St E, Τσάρλεστον, WV 25311-2505\nΣκορδομακάρονα δεν υπάρχει τίποτα καλύτερο από αυτό!\nΚαλή εξυπηρέτηση, αλλά απαίσιο λαζάνια.\nΕπί μακρόν καθιερωμένο Charleston business\nΠάντα το dependably ame καλό φαγητό και εξυπηρέτηση\nΜέτρια αλλά υπερτιμημένο δεξιά\nΆνοστο φαγητό και δεν αξίζει το ταξίδι.\nΚαλύτερο Ιταλικό εστιατόριο!!\nΑκριβό αλλά νοσταλγικό\nΛάβετε γρήγορα απαντήσεις από το προσωπικό του Leonoro's Spaghetti House και από προηγούμενους επισκέπτες.\nΔιεύθυνση: 1507 Washington St E, Τσάρλεστον, WV 25311-2505\nΑριθμός τηλεφώνου: +1 304-343-1851


Χιλιάδες ακατέργαστα διαμάντια… - Pelop.gr\nΚυριακή 27 Μαΐου 00:57 18°-29° Πάτρα\nΧιλιάδες ακατέργαστα διαμάντια…\nΤην ημέρα της ανακοίνωσης των βάσεων και των ονομάτων των επιτυχόντων στα ΑΕΙ και ΤΕΙ της χώρας γινόμαστε, ως εφημερίδα, κοινωνοί της μεγάλης χαράς τόσο των επιτυχόντων όσο και των οικογενειών τους. Τα γραφεία μας γεμίζουν με χαμογελαστά πρόσωπα, που έρχονται για να μας εκθέσουν τα όνειρά τους και τα σχέδιά τους για το μέλλον. Μοιραζόμαστε τη χαρά τους, όσο μας το επιτρέπει το καρφωμένο στο μυαλό μας ερωτηματικό: «ποιο μέλλον»; Υπάρχει άραγε πιο βάναυση πράξη από το να ακυρώνεις τα όνειρα ενός νέου ανθρώπου και να τον βυθίζεις στο σκοτάδι ρίχνοντας πάνω του το παλτό της υπολειτουργίας της χώρας γενικότερα και των πανεπιστημιακών τμημάτων ειδικότερα, τα οποία γυμνά από διδάσκοντες και έρμαια της αναξιοκρατίας θέτουν φραγμούς σε κάθε προσπάθεια που ανοίγει ένα παράθυρο στο φως;\nΠοιος άραγε από όλους εκείνους που κραδαίνουν το σκήπτρο της εξουσίας θα είχε το θάρρος να σταθεί μπροστά σε αυτά τα νιάτα που, έχοντας κερδίσει τη μάχη με το παραμορφωμένο θηρίο των Πανελληνίων Εξετάσεων, ξεχειλίζουν από δημιουργικότητα και πάθος για προσφορά στην κοινωνία ανακοινώνοντάς τους ότι στραγγαλίζει τα όνειρα για τα οποία αγωνίστηκαν; Φυσικά κανείς. Γιατί όλοι «κάνουν αυτό που πρέπει». Όλοι «εργάζονται» για να διαμορφώσουν ένα καλύτερο αύριο για τις νεότερες γενιές. Μόνο που το περιγραφόμενο με λαμπρές λέξεις αύριο δεν έρχεται ποτέ.\n«Τα κατάφερα. Έκανα το όνειρό μου πραγματικότητα. Έβαλα στόχο κι εργάστηκα συστηματικά για να τον πετύχω» μας είπαν και τα μάτια τους άστραφταν από χαρά. Η αισιοδοξία τους χείμαρρος που παρέσυρε κι εμάς βάζοντάς μας για λίγο στο χώρο του ονείρου τους. Προσπαθούμε να στριμωχτούμε μέσα σε αυτό και να κλέψουμε λίγη από τη ζωτικότητά τους. Αισθανόμαστε ωραία κοιτάζοντας τη ζωή με τα διψασμένα εφηβικά μάτια που αντανακλούν τη χαρά της πρώτης μεγάλης νίκης.\nΑυτός είναι ο θησαυρός της ελληνικής κοινωνίας. Τα ακατέργαστα αυτά διαμάντια, που περιμένουν εκείνον ο οποίος θα τα επεξεργαστεί και θα τα αναδείξει τοποθετώντας τα στην πιο εμφανή βιτρίνα. Εκείνον ο οποίος θα ανοίξει γενναιόδωρα τη στρόφιγγα της γνώσης, ώστε να καταλαγιάσει τη δίψα τους για μάθηση. Που θα προσφέρει τις ευκαιρίες και θα ανοίξει τις πόρτες για να εκφραστούν οι επιστημονικές τους ανησυχίες και οι ιδιαίτερες δεξιότητές τους.\nΘα βρεθεί άραγε αυτός ο τόσο απαραίτητος στις μέρες που διάγουμε άνθρωπος; Επιλέγουμε να μην απαντήσουμε, αλλά να παραμείνουμε για λίγο ακόμα μέσα στο χώρο του ονείρου αυτών των παιδιών. Είναι όλα τόσο ωραία και τόσο ελπιδοφόρα όταν βρίσκεσαι μέσα σε αυτό. Ο τόπος μας δεν έχει απλώς μέλλον, αλλά έχει λαμπρό μέλλον, αρκεί να επιτρέψουμε σε όλα αυτά τα παιδιά να εισέλθουν στο δικό μας χώρο και να μεγαλουργήσουν. Αρκεί να τους επιτρέψουμε να ζήσουν. Διότι «ζω» σημαίνει ότι μου δίνεται ο χώρος να υλοποιήσω το όραμά μου, να εργαστώ, να δημιουργήσω, να προσφέρω, να εξελίξω. Κι αυτό έχουμε χρέος να το εξασφαλίσουμε στον Κυριάκο, την Ελένη, τη Μαρία, την Κατερίνα, τον Κώστα και σε κάθε παιδί, όλοι εμείς που σταθήκαμε τυχεροί και βρήκαμε ανθρώπους που μας το κατοχύρωσαν.


Διατηρήστε τα ρούχα σας σαν καινούργια! | Indrama\nHome Διάφορα Διατηρήστε τα ρούχα σας σαν καινούργια!\nΔιατηρήστε τα ρούχα σας σαν καινούργια!\nΤα ρούχα χρειάζονται και αυτά ειδική φροντίδα και μεταχείριση για να μη παλιώσουν και να διατηρούνται πάντοτε καινούργια και “ζωντανά”! Για να διατηρήσετε τα ρούχα σας σαν καινούργια και να μη φαίνεται ότι περνούν τα χρόνια από πάνω τους, εφαρμόστε τα παρακάτω tips και θα τα έχετε πάντα σε φόρμα!\nΜην τα στριμώχνετε\nΕάν έχετε πολλά ρούχα αποθηκεύστε τα όλα προσεκτικά χωρίς να τα στριμώχνετε όλα μαζί! Τοποθετήστε σε ράφια ή κρεμάστε τα αφήνοντας λίγο χώρο μεταξύ τους! Έτσι θα παίρνουν τον αέρα που χρειάζονται και επιπλέον δε θα γίνονται κουβάρι!\nΑλλάξτε τις κρεμάστρες σας\nΠετάξτε τις κρεμάστρες που μπορεί να έχουν χαλάσει για να μη λεκιάσουν ή να μη χαλάσουν τα ρούχα σας. Ειδικά οι μεταλλικές κρεμάστρες μπορεί να σκουριάσουν με το χρόνο! Επίσης προτιμήστε τις ξύλινες και τις χοντρές γιατί διατηρούν τη φόρμα των ρούχων πιο καλά και σταθερά!\nΜην διαχωρίζετε τα ρούχα μόνο ανάλογα με το χρώμα τους όπως για παράδειγμα τα λευκά, μαύρα και χρωματιστά αλλά διαχωρίστε τα και με βάση το ύφασμα και το υλικό τους! Μόλις κάνετε αυτόν το διαχωρισμό επιλέξτε το ειδικό πρόγραμμα για τα ανάλογα υφάσματα στο πλυντήριο και έτσι θα παρατείνετε τη διάρκεια ζωής τους! Επίσης να τα πλένετε από μέσα προς τα έξω δηλαδή να τα γυρνάτε ανάποδα για να τα προστατεύετε ακόμα περισσότερο!\nΕπίσης είναι σημαντικό να ρυθμίσετε το πλύσιμο των ρούχων να γίνεται σε πιο χαμηλές θερμοκρασίες γύρω στους 30 βαθμούς καθώς σε αυτές τις θερμοκρασίες δεν ταλαιπωρούνται τα υφάσματα. Φυσικά αυτό ισχύει για τα πιο ευαίσθητα ρούχα και όχι για τα εσώρουχα ή για τις πετσέτες που καθαρίζουν καλύτερα σε πιο υψηλές θερμοκρασίες!\nΜην βάζετε συχνά τα ρούχα στο στεγνωτήριο και επιλέξτε τις ηλιόλουστε ημέρες να τα απλώσετε και να στεγνώσουν έξω γιατί έτσι διατηρούν πιο πολύ το χρώμα και η φόρμα τους!\nΛίγη λεβάντα και κάποιο προϊόν εναντίον του σκόρου είναι απαραίτητο να τοποθετείται μέσα στα συρτάρια ή στα κουτιά που αποθηκεύετε τα ρούχα σας για πολύ καιρό! Μια ακόμα πολύ καλή λύση αποθήκευσης είναι σακούλες χωρίς αέρα γιατί τα κρατάει ολοκαίνουργια χωρίς καμία απολύτως φθορά!\nLet’s do it Greece : «Πάμε να καθαρίσουμε εθελοντικά ολόκληρη την Ελλάδα μέσα σε μία μόνο μέρα!»


Μόδα για "Ντιντήδες"; | ΚΛΕΙΔΑΡΟΤΡΥΠΑ | antinews.gr\nΜόδα για "Ντιντήδες";\nΜια ακόμα καινοτομία στα νέα γραφεία της ΝΔ. Παντού τζαμαρίες. Όλα στα φως. Εξετάζεται το ενδεχόμενο κάποια εσωτερικά γραφεία να γίνουν σαν ανακριτικά. Καθρέφτης από μέσα, τζάμι απέξω. Έχουν γνώση οι φύλακες…\nΟ Ρίτσαρντ Γουόλφ ο γνωστός μαρξιστής οικονομολόγος και καθηγητής του Πρωθυπουργού στο Κολέγιο δηλώνει: « Αυτό που θυμάμαι από τον Γιώργο Παπανδρέου ως φοιτητή είναι ότι τότε επιθυμούσε να γίνει ένας σύγχρονος και σοσιαλιστής οικονομολόγος.».\nΤελικά όλα τα εφηβικά όνειρα χάνονται. Έμπλεξε με αρχηγίες κομμάτων και πρωθυπουργίες ο άνθρωπος.\nΕίκοσι δυο (αρ.22) άτομα πλέον ΦΠΑ είχε η Ντόρα στην Καρδίτσα σε συγκέντρωση υποστηρικτών της. Χωράνε και σε δυάρι, φτάνει να είναι ενιαίο το χωλ με το καθιστικό.\nΣτην φωτογραφία το μοντέλο Andrej Pejic στο Jean Paul Gaultier’s Autumn/Winter show στην Εβδομάδα Μόδας των Παρισίων. Ο Pejic, 19 ετών , δούλευε σε ένα αγρότημα στην Μελβούρνη όταν το ανακάλυψαν για να γίνει ο πρωτοπόρος μιας νέας γενιάς αρσενικών μοντέλων που αποκαλούνται «femimen» (απο το «feminin”).\nΔηλαδή απο το «mucho» πάμε στο «femimen»\nΣτην Πλατεία Κολωνακίου πάντως, κάποιες κακές γλώσσες έσπευσαν ήδη να μιλήσουν για «μόδα ντιντήδων».\nSushi, Φαήλο; Χάθηκε το παραδοσιακά πλιγούρι; (αυτό το είπε εκείνος ο Θέμος, όχι εγώ). Εμείς προτείνουμε συκωταριά, γουρνοπούλα, κοκορέτσι, κοντοσούβλι.\nΟ Άδωνης είναι τελικά πολύ γερό σκαρί. Αφού αντέχει τόσες ώρες την ημέρα την Μανωλίδου. Και αυτή έχει τα δίκια της. Φήμες λένε ότι του μαγειρεύει 7 φαγητά τη μέρα για να μην τσιρίζει.\nΟ Χατζηδάκης δικαιωματικά έγινα τομεάρχης. Αφού είναι ο μόνος πολιτικός της ΝΔ που «άδειασε» τρεις φορές τον Μητσοτάκη και τον άφησε στα κρύα του λουτρού. Και ύστερα μιλά για το κίνημα του τζάμπα.\nΑβρότητες μεταξύ Λούκας και Τσάρου; Τελικά μέχρι και η Λουκά με τον Πανούση μπορεί να τα βρουν.\nΟ Καρατζαφέρης θυμάται πότε ήταν που πρότεινε τον Σημίτη για Πρόεδρο της Δημοκρατίας; Γιατί εντάξει όπου φυσά ο άνεμος πάει, αλλά τώρα και με το Ίντερνετ τα γραπτά μένουν. Έχει πρόχειρο κανείς τον Αντιψινάκειο δικανικό του;\nΜε τέτοια πέναλτι πάντως η κοινωνική έκρηξη είναι θέμα ολίγων αγωνιστικών. Γιατί όλα τα ανέχεται ο Ρωμιός πλην της αδικίας από τα κοράκια…\nΠΟΡΤΑ ΠΟΡΤΑ 24/01/2011 15:52:56\nΣήμερα, το διεθνές πρότυπο του κιλού είναι ένας κύλινδρος από λευκόχρυσο (πλατίνα) και ιρίδιο, ύψους και διαμέτρου περίπου 3,9 εκατοστών, που δημιουργήθηκε στο Λονδίνο και στεγάζεται από το 1889,\n.... υπήρξαν ενδείξεις ότι το κιλό χάνει βάρος σιγά-σιγά. Το 2007, οι ειδικοί ανακάλυψαν ότι το μέταλλο του πρότυπου κιλού είναι περίπου 50 μικρογραμμάρια ελαφρύτερο....\nΕχει ελπιδες ο Θοδωρας... οταν τον ρωτουν ποσα κιλα Θοδωρας εισαι... θ απανταει.. Λιγοτερα!\nΠΟΡΤΑ ΠΟΡΤΑ 24/01/2011 15:55:17\nΤο ΓΑΠ ακομη κοιμαται... δε το ξυπνησε κανεις?\nOrestios 24/01/2011 15:57:37\nΤο απόλυτο οutfit είναι το κολάν του GAP.\nΝα φορέσει ένα κι ο Πάγκαλος, αφού είναι το συμπλήρωμα του πρώτου.\nφωτεινη 24/01/2011 16:09:16\nωραιο το μοντελακι.μετα το ντους απο τις αθλητικες δραστηριοτητες ,το καταλληλοτερο για τις βραδυνες εξοδους.\nΣοσιαληστής 24/01/2011 16:33:47\nΝτιντίδες και φίφιδες.


Σημαντική ιατρική ανακάλυψη Ελλήνων επιστημόνων | ομάδα ΜΕΣΑ\nΣημαντική ιατρική ανακάλυψη Ελλήνων επιστημόνων\nby Jiorgos Christakis Κυριακή, Ιανουαρίου 29, 2017 0 comments\nΗ επιστημονική μελέτη που δημοσιεύτηκε σε ένα από τα πλέον έγκυρα διεθνή επιστημονικά περιοδικά, το Cell, που βασίστηκε, μεταξύ άλλων, στην έρευνα της ομάδας του Εργαστηρίου Ιστολογίας και Εμβρυολογίας της Ιατρικής Σχολής του Ε.Κ.Π.Α και συγκεκριμένα του Δρ. Ευαγγέλου Κωνσταντίνου και του Διευθυντή - Καθηγητή Βασίλη Γοργούλη, αποσαφηνίζει το μηχανισμό δημιουργίας των πολυπύρηνων γιγαντοκυττάρων σε ανθρώπινες κοκκιωματώδεις νόσους (όπως η φυματίωση, η σαρκοείδωση και η γιγαντοκυτταρική κροταφική αρτηριίτιδα). Έως σήμερα, επικρατούσε η άποψη ότι τα κύτταρα αυτά παράγονται με σύντηξη των μακροφάγων, ειδικών κυττάρων του ανοσοποιητικού συστήματος, τα οποία ενεργοποιούνται, μεταξύ άλλων, στις κοκκιωματώδεις νόσους και σχηματίζουν τα χαρακτηριστικά κοκκιώματα.\nΤα αποτελέσματα της μελέτης αυτής έρχονται να ανατρέψουν τη θεώρηση αυτή. Κατά την πορεία διαφοροποίησης των μακροφάγων σε πολυπύρηνα γιγαντοκύτταρα λειτουργεί ένας πολύπλοκος μοριακός μηχανισμός, σημαντικό στοιχείο του οποίου αποτελεί η ενεργοποίηση του μονοπατιού απόκρισης στις βλάβες του DNA (DNA Damage Response, DDR). Το μονοπάτι αυτό είναι ευρύτερα γνωστό και με τη συμβολή του Εργαστηρίου Ιστολογίας και Εμβρυολογίας της Ιατρικής Σχολής του Ε.Κ.Π.Α (Nature 2005, Nature 2006, Science 2008), για το σημαντικό του ρόλο στην καρκινογένεση. Με τη βοήθεια του μονοπατιού DDR αλλά και άλλων παραγόντων τα ενεργοποιημένα μακροφάγα κατορθώνουν να διπλασιάζουν και να διατηρούν την ακεραιότητα του DNA τους, χωρίς να διαιρούνται. Τελικό αποτέλεσμα είναι ο σχηματισμός κυττάρων με πολλαπλά αντίγραφα του DNA (πολυπλοειδικά πολυπύρηνα γιγαντοκύτταρα), έχοντας ως αφετηρία ενεργοποιημένα μακροφάγα, με κανονικό αριθμό αντιγράφων DNA (διπλοειδικά).\nΓια πρώτη λοιπόν φορά, αναδεικνύεται η σημασία του μονοπατιού DDR, πέραν της καρκινογένεσης και στους μηχανισμούς δράσης του ανοσοποιητικού συστήματος στις κοκκιωματώδεις νόσους του ανθρώπου.\nΤα πολυπύρηνα γιγαντοκύτταρα αποτελούν αναπόσπαστο χαρακτηριστικό των κοκκιωματωδών νόσων και η δράση τους στην εδραίωση της πάθησης αλλά ιδιαίτερα στην ανταπόκριση στη θεραπεία, αν και δεν έχει ακόμη πλήρως αποσαφηνιστεί, θεωρείται ιδιαίτερα σημαντική.\nΕπομένως, η κατανόηση των διαδικασιών δημιουργίας των κυττάρων αυτών και της ευρύτερης απάντησης του ανοσοποιητικού συστήματος στις παθολογικές αυτές καταστάσεις, πιστεύεται ότι θα οδηγήσει σε νέες, πιο αποτελεσματικές, θεραπευτικές προσεγγίσεις.


Καθαρός είν’ μοναχά ο άπραγος | Η Εφημερίδα των Συντακτών\nΟ ΛΟΓΟΣ ΣΤΟΥΣ ΣΥΓΓΡΑΦΕΙΣ\nΚαθαρός είν’ μοναχά ο άπραγος\nΔεν είναι ούτε 32 χρόνων ο Δημοσθένης Παπαμάρκος, κι όμως, τούτη η συλλογή των εννέα συνταρακτικών ιστοριών για βετεράνους του 1922, υπό τον τίτλο Γκιακ, είναι κιόλας το τέταρτο βιβλίο του | ΜΑΡΙΟΣ ΒΑΛΑΣΟΠΟΥΛΟΣ\n13.02.2015, 06:00 | Ετικέτες: βιβλίο, συγγραφείς, μυθιστόρημα, μετανάστες, Ιστορία\n«Συ προτού να μπλιέξεις με το οτιδήποτες να το σκεφτείς με τον εαυτό σ’ με το τι θες να βρωμιστείς. Γιατί καθαρός δεν είν’ κανένας, μοναχά ο άπραγος».\nΗ τραχιά προφορική γλώσσα στις ιστορίες του Δημοσθένη Παπαμάρκου σε καθηλώνει. Και σε υποχρεώνει να ακούσεις ασήκωτες αλήθειες, για Ελληνες στρατιώτες που πήγαν στον Μικρασιατικό Πόλεμο και γύρισαν «άλλοι» στα ρουμελιώτικα χωριά τους. Παρακολουθείς αφηγήσεις σε πρώτο πρόσωπο για σκοτωμούς εν ψυχρώ και για γδικιωμούς, και δεν σε πιάνει ούτε αηδία ούτε φόβος ούτε οργή ούτε θρήνος· μόνο σφίξιμο και ντροπή. Και τότε αρχίζεις να σκέφτεσαι τι σημαίνει να σκιάζει τη ζωή σου ο νόμος του αίματος: το «γκιακ». Και τι σημαίνει να αλλάζεις κανόνες ζωής.\n«Οι άνθρωποι αυτοί δεν μπορούν να επανενταχτούν στις κοινωνίες προέλευσής τους· είναι πια παρίες» σχολιάζει στην «Εφ.Συν.» ο συγγραφέας. «Εχει συντελεστεί μέσα τους μια αλλαγή που τους ωθεί σε σύγκρουση με τις κοινότητές τους· μια σύγκρουση που δεν προέρχεται από κάποιο ορθολογικό αίτημα για ένα διαφορετικό μοντέλο ζωής, αλλά από ένα πηγαίο συναίσθημα που απελευθερώνεται με άλλο τρόπο για τον καθένα».\nΔεν είναι ούτε 32 χρόνων ο Δημοσθένης Παπαμάρκος, κι όμως, τούτη η συλλογή των εννέα συνταρακτικών ιστοριών για βετεράνους του 1922, υπό τον τίτλο Γκιακ, είναι κιόλας το τέταρτο βιβλίο του. Υποψήφιος, σήμερα, διδάκτορας Αρχαίας Ελληνικής Ιστορίας στο Πανεπιστήμιο της Οξφόρδης, με ρίζες αρβανίτικες από τη Λοκρίδα, εμφανίστηκε στα γράμματα 15 χρονώ με ένα μυθιστόρημα επιστημονικής φαντασίας, την Αδελφότητα του πυριτίου (Αρμός 1998), και ακολούθησαν δύο βιβλία (Κέδρος) με στοιχεία λογοτεχνίας του φανταστικού. Το καινούργιο του, που κυκλοφόρησε από τον καινούργιο εκδοτικό οίκο Αντίποδες, είναι τελείως διαφορετικό, ιδιαίτερα ώριμο, και ενώ εμπνέεται από μια έννοια του εθιμικού δικαίου (γκιακ = αίμα, δεσμός συγγένειας, φόνος για λόγους εκδίκησης, φυλή), τροφοδοτεί τον αναστοχασμό για πολύ επίκαιρες καταστάσεις.\n«Ολα τα σύγχρονα έθνη-κράτη έχουν την αντίστοιχη Μικρασία τους, και δεν έχει αλλάξει ο τρόπος με τον οποίο την αντιμετωπίζουν ως κοινωνίες», μου επισημαίνει ο Παπαμάρκος. «Αρκεί να σκεφτούμε τους πολέμους στη Γιουγκοσλαβία, στο Ιράκ, στο Αφγανιστάν, στη Μέση Ανατολή κ.α. Οι στρατιώτες που πολέμησαν εκεί είναι θύματα αυτής της κατάστασης, μάρτυρες που φέρουν στους ώμους τους τις αμαρτίες μας.\n»Οι κοινωνίες μπορεί να κινητοποιούνται για να σταλεί στρατός, αλλά ποτέ δεν παίρνουν την ευθύνη για το τι θα κάνει ο στρατός. Κατακρίνουμε τους στρατιώτες για τις ωμότητές τους και την αποκτήνωσή τους, αλλά δεν σκεφτόμαστε ποτέ ότι ένας άνθρωπος που τον ρίχνεις σαν αλεξιπτωτιστή σε έναν πόλεμο, δεν μπορεί να σπάσει μόνος του τον φαύλο κύκλο της βίας.\n»Οι ιστορίες μου, λοιπόν, απευθύνουν έμμεσα και ένα “κατηγορώ” προς τις “κοινωνίες των πολιτών” που στέκονται ψύχραιμες, με τεντωμένο δάχτυλο προς εκείνους που άθελά τους αναλαμβάνουν τις βρόμικες δουλειές τους, από τους πολέμους έως την κατάφωρη εκμετάλλευση της παιδικής εργασίας για λογαριασμό μεγάλων βιομηχανιών που παράγουν ψηφιακές συσκευές κ.λπ.».\nΗ κοινωνική υποκρισία προς τον βετεράνο και η τραυματική εμπειρία του, που αποκρυσταλλώνεται σε μια νέα στάση ζωής, αναδεικνύονται μέσα από τον «Νόκερ», στην τελευταία, εξαιρετική ιστορία του βιβλίου.\nΟ άγνωστός μας αφηγητής, φρέσκος μετανάστης, τον συναντά στα μέσα του ’50 στο Σικάγο, χαμένο απ’ όλους. Κι όταν σπάει τη σιωπή του, τον ακούει να του αποκαλύπτει ότι εδώ και τριάντα χρόνια δουλεύει «νοκέρης» στα κεντρικά σφαγεία της αμερικανικής βιομηχανίας κρέατος: αυτός χτυπά τα μοσχάρια στο δοξαπατρί με τη βαρειά. Είχε πάει στη Μικρασία, αφού πολέμησε στη Ρωσία και στους πολέμους με τους Τούρκους και τους Βούλγαρους. Δέκα χρόνια τον κράτησαν στο στρατό. «Αντρας δεν έγινα με τη δουλειά αλλά με το σκοτωμό…». Οταν επιτέλους επέστρεψε το 1922, είχε μετάλλιο επ’ ανδραγαθία κι έγινε ο ήρωας του χωριού του. Αμέσως ο πατέρας του έστησε γιορτές, όμως εκείνος τρόμαξε τους πάντες επειδή τους διηγήθηκε με συνταρακτικές λεπτομέρειες τα φρικτά γεγονότα στα οποία πρωτοστάτησε. «Στο δικό μ’ το σπίτ’ ήμανε σα λεπρός…». Και τότε κατάλαβε ότι «η βρομιά θα μ’ ακολούθαγε». Ετσι έφυγε μετανάστης, και μόνο στο Σικάγο, όπου δεν τον γνώριζε κανείς, λευτερώθηκε. Ομως όχι εντελώς. Υπήρξε killer, και έγινε knocker. Είχε εθιστεί στο αίμα, κι ο αρραβώνας του έσπασε. Αλλά οι δικοί του, που τον απέρριψαν, ήσαν μια χαρά βολεμένοι με τα δολάρια που τους έστελνε κάθε μήνα…\nΑλήθεια βαθύτερη από την πραγματικότητα\nΤο πολύ ενδιαφέρον με το λογοτεχνικό εγχείρημα του Παπαμάρκου είναι ότι ως συγγραφέας, συνειδητά δεν αναζήτησε ούτε διάβασε ιστορικές μαρτυρίες στρατιωτών. Διάλεξε να αφεθεί στον απόηχο όσων είχε ακούσει στο χωριό του από συγγενείς ή γνωστούς βετεράνων, και να λειτουργήσει διαισθητικά. Ετσι κατάφερε να ανασυστήσει μιαν αλήθεια βαθύτερη και πλουσιότερη από την πραγματικότητα. Αλλωστε είχε και τα κατάλληλα επιστημονικά εφόδια, εφόσον στη διατριβή του εξερευνά ακριβώς «τις σχέσεις και τις συμπεριφορές των ξένων στρατιωτών προς τους ντόπιους στις ελληνικές πόλεις της ελληνιστικής Μικράς Ασίας». Από εκεί και πέρα, με το τέχνασμα των εναλλασσόμενων αφηγητών που αφηγούνται-μια-αφήγηση, και με τη χρήση της ζωντανής ρουμελιώτικης διαλέκτου, που έχει μεγαλύτερη δραματική ένταση από μια στρέιτ δημοτική, καταφέρνει οι πρωταγωνιστές του να γίνονται απόλυτα πειστικοί.\nΕτσι, πείθει ο μπαρμπα-Κώτσος που «πιο κι από γυναίκα» τού λείπει η γλύκα της αιματηρής εκδίκησης (στο «Σα βγαίνει ο Χότζας στο τζαμί»). Ετσι κι ο Τάκης, που μακέλεψε τον βιαστή της αδελφής του, συγκινεί (στο «Ντο τ’ α πρες κοτσσιδέτε») όταν παραδέχεται: «Ξεμάθαμε να ’μαστε αθρώποι». Και έτσι το «Γυάλινο μάτι» -ένα δικό μας Μυστικό του Brokeback Mountain– γίνεται σπαραχτικό με τις ταπεινωτικές εξουσιαστικές συμπεριφορές μεταξύ Ελλήνων και Τούρκων· συμπεριφορές που, όταν οι στρατιώτες θα επιστρέψουν τσακισμένοι, επεκτείνονται στις δικές τους προσωπικές ζωές.\nΤο Γκιακ προσεγγίζει τους «ήρωες» ως θύματα του κοινωνικού ρόλου τους. Και οι Αντίποδες, ως εκδοτικός οίκος, θέλουν να κοιτάζουν τον κόσμο από την ανάποδη και να παρεμβαίνουν στον δημόσιο διάλογο με έναν γόνιμο συνδυασμό τίτλων λογοτεχνικών και θεωρητικών (πολιτικής φιλοσοφίας, ιστορίας, φιλολογίας). Οι 35άρηδες ιδρυτές τους, ο Κώστας Σπαθαράκης και ο Θοδωρής Δρίτσας, μέλη της συντακτικής ομάδας του περιοδικού αριστερής κριτικής Λεύγα, έδωσαν ήδη το στίγμα τους σχεδιάζοντας βιβλιοφιλικά αλλά φτηνά βιβλία και προτείνοντας έργα αντισυμβατικά. Ετσι, μαζί με το Γκιακ, πρωτοκυκλοφόρησαν στα ελληνικά τη σατιρική νουβέλα του Μιχαήλ Μπουλγκάκοφ Καρδιά σκύλου (μτφρ. Ελένη Μπακοπούλου), «…διότι ακριβώς στην κρίση χρειάζεται να αναστοχαζόμαστε τι συμβαίνει γύρω μας».\nΑναζητώντας τον εαυτό στο βλέμμα του άλλου\nΤι εκφράζει μια φωτογραφία γάμου; Είναι το διαβατήριο για την αιωνιότητα ή ο φόβος ότι αυτό δεν πρόκειται να συμβεί; Μήπως εκφράζει την αγωνία του ανθρώπου για τον θάνατο που επιδιώκει να τον ξορκίσει με τον γάμο και τη φωτογραφία; Ποιος είναι αυτός ο άλλος που θα είμαστε ισόβια μαζί του;\nΣΧΕΤΙΚΑ - Ο ΛΟΓΟΣ ΣΤΟΥΣ ΣΥΓΓΡΑΦΕΙΣ\n30 προσωπικότητες διαβάζουν 30 απαγορευμένα κείμενα (10:54)\n«Και η επιβίωση μια μορφή αντίστασης είναι» (14:30)\nΠέντε «Μεγάλα Εργα» αναπλάθουν το λογοτεχνικό τοπίο (13:23)\nΑν κοιτάξουμε γύρω μας βλέπουμε χάσμα αγεφύρωτο και αδελφομαχίες (06:19)\n«Με εντυπωσιάζει η αντοχή και επιμονή για επιβίωση των Ελλήνων» (06:13)\n«Η ελληνολατρία εκτρέφει την ελληνοφοβία» (16:48)\nΚάτι σάπιο υπάρχει στο βασίλειο των ΗΠΑ (06:22)\n«Είμαι φιλήδονος και σοσιαλιστής» (23:51)\nΟ διάφανος κύριος Γιάλομ (16:09)\nΔιαμάντια στις στάχτες (06:54)\nΗ Βέρα Φίγκνερ, μια γυναίκα που επιθυμούσε διακαώς να «λυτρώσει τον ρώσικο λαό εξαλείφοντας το απολυταρχικό καθεστώς», όπως υποστήριξε στην απολογία της, καταδικάζεται αρχικά σε θάνατο και αργότερα η ποινή της μετατρέπεται σε ισόβια κάθειρξη.\nΕξουσίες εκτός ελέγχου στην «Εφ.Συν. - Σαββατοκύριακο»\nΑυτό το Σάββατο, 16 Φεβρουαρίου 2019, μαζί με το φύλλο της «Εφημερίδας των Συντακτών - Σαββατοκύριακο» μία μοναδική προσφορά στους αναγνώστες: το βιβλίο του Αποστόλη Φωτιάδη «Εξουσίες εκτός ελέγχου». Η μεταδημοκρατική παραμόρφωση της Ευρωπαϊκής Ένωσης.\nΔυο Γερμανοί ιστορικοί αποδεικνύουν τις οφειλές των Γερμανών προς την Ελλάδα\nΠαρουσιάζεται η ελληνική έκδοση του βιβλίου των Γερμανών ιστορικών K. H. Roth και H. Rübner «Η οφειλή των επανορθώσεων: υποθήκες της γερμανικής κατοχής στην Ελλάδα και την Ευρώπη». Είναι επιστημονικό σύγγραμμα, αποτέλεσμα πολυετούς και ενδελεχούς έρευνας των δύο ιστορικών, που αποκτά ιδιαίτερη βαρύτητα, καθώς δημιουργεί νέα δεδομένα στη συζήτηση για το ζήτημα των επανορθώσεων.


Ανθρωπιστής: Αποκαθιστώντας την Τιμή και τον Αυτοσεβασμό\nΕδώ δίνεται μια ολοκληρωμένη εικόνα του προγράμματος του Λ. Ρον Χάμπαρντ για την αναμόρφωση των εγκληματιών, το οποίο ουσιαστικά, αποκαθιστά την ευπρέπεια, την τιμή και τον αυτοσεβασμό σε ανθρώπινα όντα που διαφορετικά θα ήταν εντελώς χαμένα. Εδώ, επίσης, παρουσιάζεται η ιστορία του κώδικα ηθικής του Λ. Ρον Χάμπαρντ, ο οποίος βασίζεται στην κοινή λογική για την ανοικοδόμηση δεσμών αδελφοσύνης και ο οποίος βρίσκεται πλέον στα χέρια εκατό εκατομμυρίων ανθρώπων.\nΔεν παραδέχομαι ότι υπάρχει εκ φύσεως κακός και διεφθαρμένος άνθρωπος στη Γη.\nΑνακαλύπτοντας τον Δρόμο προς τον Αυτοσεβασμό\n» Κολέγιο για Εγκληματίες του Λ. Ρον Χάμπαρντ\n» Οι Αναταραχές του Λ. Ρον Χάμπαρντ\n» Η Δικαιοσύνη του Λ. Ρον Χάμπαρντ\n» Ποινικός Κώδικας του Λ. Ρον Χάμπαρντ\n» Η Ηθική, η Δικαιοσύνη και τα Δυναμικά του Λ. Ρον Χάμπαρντ\nΈγκλημα, Τιμωρία και Ψυχιατρική\n» Έγκλημα και Ψυχιατρική του Λ. Ρον Χάμπαρντ\n» Η Βασιλική Επιτροπή του Καναδά\nΗ Λύση για τη Σημερινή Κρίση των Ηθών\n» Η Ευτυχία του Λ. Ρον Χάμπαρντ\nΤο Ίδρυμα Ο Δρόμος προς την Ευτυχία


Ρύθμιση-ανάσα για 145.000 δημοσίους υπαλλήλους με ΔΑΝΕΙΑ!... - Star.gr\nΟΙΚΟΝΟΜΙΑ Τετάρτη, 9 Νοεμβρίου 2016, 13:55\nΡύθμιση-ανάσα για 145.000 δημοσίους υπαλλήλους με ΔΑΝΕΙΑ! Τι προβλέπει\nΜείωση επιτοκίου και επιμήκυνση της διάρκειας αποπληρωμής από το Ταμείο Παρακαταθηκών και Δανείων\nΠερίπου 145.000 δημόσιοι και δημοτικοί υπάλληλοι αναμένεται να ωφεληθούν από τη ρύθμιση ανάσα που θα προωθήσει το Ταμείο Παρακαταθηκών και Δανείων για στεγαστικά και επισκευαστικά δάνεια μετά από απόφαση του ΚΥΣΟΙΠ (Κυβερνητικό Συμβούλιο Οικονομικής Πολιτικής).\nΟι ρυθμίσεις προβλέπουν τη μείωση του επιτοκίου, την επιμήκυνση της διά��κειας αποπληρωμής, αλλά και το «σπάσιμο» του δανείου στα δύο, με το 50% της οφειλής να «παγώνει» για 10 χρόνια. Οι συνεπείς δανειολήπτες θα επιβραβεύονται με επιστροφή 1% επί των τόκων.\nΟι ρυθμίσεις θα είναι προσωπικές και προκειμένου να υπάρξουν θα μελετάται η οικονομική κατάσταση του εκάστοτε δανειολήπτη.\nΣτην ανακοίνωσή του το ΚΥΣΟΙΠ η νέα στρατηγική του Ταμείου Παρακαταθηκών και Δανείων θα περιλαμβάνει ευνοϊκότερες ρυθμίσεις για τους δανειολήπτες που έχουν προβλήματα εξυπηρέτησης των δανείων τους, ενώ παράλληλα θα επιβραβεύει τους συνεπείς δανειολήπτες.\nΑνάλογα με την εισοδηματική και οικογενειακή κατάσταση του κάθε δανειολήπτη οι λύσεις που θα ακολουθούνται -κατά σειρά- είναι οι εξής:\n1) επιμήκυνση διάρκειας δανείου,\n2) μείωση επιτοκίου και\n3) διαχωρισμός του δανείου ,ώστε να αποπληρώνεται με το μειωμένο επιτόκιο ένα μέρος του κεφαλαίου και το υπόλοιπο να παραμένει παγωμένο για διάστημα 10 ετών.\nΕπίσης για την αντιμετώπιση σοβαρών έκτακτων αναγκών θα προβλέπεται και η δυνατότητα μειωμένων καταβολών για χρονικό διάστημα έως και τρία χρόνια.\nΌπως εκτιμά το ΚΥΣΟΙΠ με το νέο πλαίσιο ρύθμισης:\n• Το 48% των δανειοληπ��ών θα τύχει μεσοσταθμικής μείωσης επιτοκίου κατά 2,25%, ενώ στο 30% αυτών θα ισχύσει και πάγωμα αποπληρωμής μέρους του κεφαλαίου.\n• Στο υπόλοιπο 52% των δανειοληπτών και με την προϋπόθεση ότι είναι συνεπείς στις υποχρεώσεις τους, προβλέπεται επιστροφή τόκων τάξεως 1% ως επιβράβευση.\n• Το ΚΥΣΟΙΠ θα φέρει στη Βουλή νομοθετική διάταξη, με τη οποία θα ρυθμίζονται οι δόσεις των δανείων ώστε να είναι συμβατές με τα τρέχοντα εισοδήματα των δανειοληπτών, προκειμένου να διασφαλιστεί αφ΄ ενός η ομαλή αποπληρωμή τους και αφ' ετέρού να μην κριθούν ως δάνεια κόκκινα οπότε δημιουργήσουν πρόβλημα κεφαλαιακό και στο πιστωτικό ίδρυμα.\n• Στόχος είναι οι ρυθμίσεις να γίνουν με αντικειμενικό και κοινωνικά δίκαιο τρόπο. Δηλαδή θα ληφ��εί υπόψη αν στο νοικοκυριό υπάρχουν δύο εργαζόμενοι αν είναι και οι δύο στο δημόσιο τομέα αν εργάζονται και οι δύο κλπ.\n• Τα συνολικά υπόλοιπα των στεγαστικών- επισκευαστικών δανείων του ΤΠ&Δ ανέρχονται σε 3,5δις ευρώ. Τα δάνεια αυτά έχουν σταθερό επιτόκιο σε όλη τη διάρκεια αποπληρωμής και αυτό κινείται κοντά στο 4,5%.\nΑς σημειωθεί πάντως ότι και τα πιστωτικά ιδρύματα έχουν διαμορφώσει πλέγμα ρυθμίσεων για ιδιώτες με την ίδια λογική της προσωποποίησης ενώ δεν αποκλείεται να προχωρήσουν να υπάρξουν και κίνητρα επιβράβευσης και από άλλα πιστωτικά ιδρύματα για τους συνεπείς δανειολήπτες.\nΡυθμίσεις σε ό,τι αφορά τα δάνεια δημοσίων υπαλλήλων στο Παρακαταθηκών και Δανείων προωθεί το συμβούλιο οικονομικής πολιτικής με ειδική νομοθετική παρέμβαση. Οι ρυθμίσεις θα σχετίζονται με την οικονομική και κοινωνική κατάσταση των δανειοληπτών.\nTρεις λύσεις προς δανειολήπτες\n• Επιμήκυνση διάρκειας δανείου.\n• Μείωση επιτοκίου.\n• Διαχωρισμός του δανείου ώστε να αποπληρώνεται με το μειωμένο επιτόκιο ένα μέρος του κεφαλαίου και το υπόλοιπο να παραμένει παγωμένο για διάστημα 10 ετών.


Παναγιώτης Βιδάλης: Το δυνατό χαρτί του Δήμου Ηλιούπολης\nΣε δυνατό «χαρτί» του Δήμου Ηλιούπολης εξελίσσεται το στέλεχος του Κινήματος Αλλαγής Παναγιώτης Βιδάλης , ο οποίος µε µια σειρά χειρισµών παίρνει τα εύσηµα από παλιούς αυτοδιοικητικούς, αλλά και δημότες.\nΟ αντιδήμαρχος Οικονομικών και Ηλεκτρονικής Διακυβέρνησης, αλλά και στενός συνεργάτης του δημάρχου Ηλιούπολης, ανήκει στην κλειστή ομάδα που αποφασίζει για τις τύχες του δήμου, ενώ με “όπλο” την εμπειρία του έχει δώσει λύσεις και έχει συμβάλλει ουσιαστικά στην επίλυση των προβλημάτων των κατοίκων.\nΠαράλληλα, θεωρείται «δυνατό χαρτί» της παράταξης στον Νότιο Τομέα και αυτός είναι ο λόγος που του ασκούνται πιέσεις να αναλάβει τα ηνία της Νομαρχιακής Επιτροπής Β1.\nΠοιος είναι ο Παναγιώτης Βιδάλης\nΟ Παναγιώτης Βιδάλης γεννήθηκε στην Ηλιούπολη το 1969 όπου μεγάλωσε και ζει μέχρι σήμερα με την οικογένειά του.\nΚατάγεται από την Τήνο, είναι παντρεμένος με την Άντζελα Παπαδάκη και έχει δύο κόρες 14 και 15 ετών.\nΕργάζεται στον ιδιωτικό τομέα σε εταιρία τηλεπικοινωνιών. Έχει πτυχίο Διοίκησης επιχειρήσεων και Μεταπτυχιακό στο Διεθνές Marketing.\nΈχει παρακολουθήσει πλήθος σεμιναρίων στο αντικείμενο του καθώς και το Σεμινάριο Πρώτον Βοηθειών στην Ελληνική Εταιρεία Ιατρικής Εκπαίδευσης.\nΔιατελεί Δημοτικός Σύμβουλος από το 2011 μέχρι και σήμερα.\nΔιετέλεσε μέλος της Οικονομικής Επιτροπής του Δήμου Ηλιούπολης, μέλος του Διοικητικού Συμβουλίου του ΠΑΟΔΗΛ, Αντιπρόεδρος στον ΠΑΟΔΗΛ και Αντιπρόεδρος στη Πρωτοβάθμια Σχολική Επιτροπή.\nΑνεξαρτητοποιήθηκε στο Δημοτικό Συμβούλιο το Νοέμβριο του 2018\nTags: ΑΝΤΙΔΗΜΑΡΧΟΣ, ΔΗΜΟΣ ΗΛΙΟΥΠΟΛΗΣ, ΚΙΝΑΛ, ΚΙΝΗΜΑ ΑΛΛΑΓΗΣ, ΠΑΝΑΓΙΩΤΗΣ ΒΙΔΑΛΗΣ\nΠροηγούμενο Η ανακοίνωση του Δήμου Τροιζηνίας-Μεθάνων για τη φωτιά στα Μέθανα\nΕπόμενο Μεγάλος Περίπατος: Πώς ο Κώστας Μπακογιάννης αντέστρεψε την κατάσταση και «άκουσε» την Αθήνα


Καμαρά: «Σημαντικό να κερδίζεις τέτοια παιχνίδια για να πάρεις το πρωτάθλημα» - RedNews.gr - Τα νέα του Ολυμπιακού\nΟ μέσος του Ολυμπιακού, Μαντί Καμαρά στις δηλώσεις του στο επίσημο κανάλι της ΠΑΕ Ολυμπιακός αναφέρθηκε στην σημασία που έχει η κατάκτηση της νίκης στην έδρα του Πανιωνίου στη Νέα Σμύρνη.\nΑναλυτικά οι δηλώσεις του Αφρικανού μέσου στο Olympiacos TV:\nΓια τη νίκη με Πανιώνιο: «Είναι πολύ σημαντικό να παίρνουμε τέτοιου είδους νίκες, απέναντι σε ομάδες που επίσης προσπαθούν πάρα πολύ να μας κερδίσουν. Είναι επίσης σημαντικό να κερδίζεις τέτοια παιχνίδια για να πάρεις το πρωτάθλημα. Η υπομονή ήταν αυτό που μας βοήθησε σήμερα για να πάρουμε αυτή την πολύ σπουδαία νίκη».\nΓια την παρουσία του κόσμου στο γήπεδο της Νέας Σμύρνης: «Πάντα είναι ο κόσμος στο πλευρό μας, πάντα υπολογίζουμε σε αυτόν. Είναι πολύ σημαντικό όταν ακούμε τον κόσμο απ’ έξω να μας υποστηρίζει τόσο πολύ. Πάντα παίρνουμε κουράγιο μέσα στον αγωνιστικό χώρο για να μπορούμε να κάνουμε τη δουλειά μας καλύτερα».


Πιάτα και αναβάθμιση. Ερωτήσεις | Audio Video Club Greece\nΠιάτα και αναβάθμιση. Ερωτήσεις\nThread starter Andronidis Akis\nΛοιπόν έχω 2 πιατάκια\n1) Ένα Μabo 1.80 με κέντρο Hotbird και παράκεντρο Αstra με τετραπλά Invacom lnb\n2) Eνα Gibertini 1.20 για Hispasat με διπλο Invacom.\n1) Το Mabo έχει κάλες απολαβές για το μέγεθος του. Η άνετα συγκρίνετε με ένα Gibertini 1.60 ?\nΘυμάμαι οτι ο Γίγας κατέβαζε καλύτερα σήματα από το δικό του 1.60 με μονά lnb πάρα εγώ με το γαϊδούρι. Λέτε να το αλλάξω?\nTα Chanel Master τι λένε ?\nΑξίζουν τα λεφτά τους ? Βγαίνουν σε 1.60 σε οφσετ?\n2) Γιατί γυρνάτε τώρα τα πιάτα σε κεντρικό Astra και παράκεντρο Hotbird αφού ο Hotbird έχει περίστερο φως από τον Astra ?\n3) Διάβασα γιατο Moteck SG2100A καθως και γιατα + και – του.\n1) Η κίνηση με actuator είναι πιο θορυβώδης. Ποσό θόρυβο ?\n2) Επίσης οι μικροδιορθωσεις (τα στεπς) πως γίνονται?\n3) Με 1.20 τι κατεβάζεις από τους άλλους δορυφόρους ?\nΥπάρχει τίποτα ενδιαφέρον που ανοίγει ?\nΓενικότερα τι μου προτείνετε να πειράξω, να αλλαξω να πεταψω ?\n- Το Mabo έχει πολύ καλές επιδόσεις. Δεν συγκρίνεται σε καμία περίπτωση με οποιοδήποτε 1.60. Προυπόθεση: να έχει ρυθμιστεί σωστά κατά την εγκατάσταση, όπως όλα τα πιατάκια άλλωστε!\nTip! -> Αν ο γίγας κατεβάζει περισσότερα κανάλια απο εσένα προτίμησε τον τεχνικό που του έκανε την εγκατάσταση και απέλυσε τον δικό σου.\n- Ασε τα Chanell Master και βρες μάστορα να ρυθμίσει το δικό σου. Μια χαρά είναι.\n- Τα πιάτα τα γυρνάμε στον Hotbird γιατί είναι πλέον εύκολος στη λήψη. Κέντραρε στον Astra και βάλε Hotbird παράκεντρα. Απολαμβάνουμε και καμια γερμανική μπύρα (ενίοτε) και αυτά κατεβαίνουν μόνο με κέντρο Astra. (τουλάχιστον Θεσσαλονίκη)\n- ΔΕΝ υπάρχει λόγος να βάλεις actuator στο μικρό πιατάκι. (έως 1.20).\nΠάντως και στις δύο περιπτώσεις μικροδιορθώσεις γίνονται.\nΜε το τηλεκοντρόλ του positioner στην μία περίπτωση, από το μενού του δέκτη στην άλλη.\nΟτι αφορά την τελευταία ερώτηση. Κατεβαίνουν πολλά κανάλια και ενίοτε ανοίγουν κιόλας..\nΑπλά εσύ θα είσαι έτοιμος να τα δεις όταν θέλεις και όποτε θέλεις!\nΑν δεν βαλω actuator πως θα πιασω τους υπολοιπους δορυφορους ???\nΜα με το diseqc μοτερ.\nΕπείσης έχτε υπόψιν σας , οι κατασκευές με μοτέρ τα κινητά πιάτα γενικώς είναι πιό ευάλωτα στον αέρα απ' ότι οι σταθερές.\nΕπιπλέον το κατάλληλο μέγεθος πιάτου απαιτεί και το κατάλληλο μοτέρ, για να μην χάνει "βήματα" όταν κάνεις μεγάλες κινήσεις. Εγώ κράτησα το 18άρι το μοτέρ που είχα στο 1.20 στο ίδιο πιάτο το 1.60 και έχω πρόβλημα στις μεγάλες κινήσεις διότι πρέπει να βάλω 24άρι κανονικά για το 1.60. Αλλά μιζεριάστηκα.\nAlex Moteck SG2100A η εχουμε και τιποτα αλλο καλυτερο (ανεξαρτητου κοστους) ?\nΑυτο το κανουμε γιατι στον hot bird εχουμε περιθωριο να πεσει καποια dΒ το σημα μας, ενω στον astra δεν το εχουμε. Οτι πιανουμε παρακεντρα εχει μια απολαβη αρκετα dB χαμηλοτερα απο οτι κεντραρισμενα (στο κεντρο η απολαβη ειναι οσο λεει ο κατασκευαστης και μαλιστα πολλες φορες η απολαβη αυτη αναφερεται σε μεγαλες συχνοτητες, εκει δλδ που η απολαβη ειναι μεγαλυτερη γιατι απλα ειναι και αναλογη της συχνοτητας F)


Μαθητικό φεστιβάλ της ΚΝΕ στην κεντρική πλατεία Κομοτηνής ~ InKomotini\nΜαθητικό φεστιβάλ της ΚΝΕ στην κεντρική πλατεία Κομοτηνής\nΜαθητικό φεστιβάλ στην κεντρική πλατεία Κομοτηνής, διοργανώνει αύριο Παρασκευή 11 Απριλίου, στις 7 μ.μ. το Τομεακό Συμβούλιο Ροδόπης της ΚΝΕ.\nΤο κεντρικό σύνθημα του φεστιβάλ «Ε.Ε. vs Νεολαίας – Σπάσε τα Δεσμά»...\n...στοχεύει κατά τους διοργανωτές να αναδείξει ότι «η Ε.Ε. είναι εχθρός του λαού και της νεολαίας», ότι «η Ε.Ε. είναι μια λυκοσυμμαχία του κεφαλαίου, και όπως επιβεβαιώνεται χρόνια τώρα, δεν διστάζει σε τίποτα μπροστά στα κέρδη των μονοπωλίων».\nΣτη σχετική ανακοίνωση της ΚΝΕ, τονίζεται ακόμη ότι «Ε.Ε. σημαίνει 26 εκατομμύρια άνεργοι, 120 εκατομμύρια στα όρια της φτώχειας, και την ίδια ώρα χρήμα για τα μονοπώλια και τις τράπεζες. Η Ε.Ε. δεν αλλάζει, μόνο ανατρέπεται, και εκεί υπάρχει η προοπτική για την νεολαία».\nΑνάλογα μαθητικά φεστιβάλ διοργανώνονται σε όλη τη χώρα, με σκοπό να αναδειχθεί «η ανάγκη εναντίωσης της Νεολαίας στην Ε.Ε. και στα κόμματα που την υπηρετούν στηρίζοντας τα συμφέροντα των μονοπωλίων και των μεγάλων επιχειρηματικών ομίλων».\n19:00 Δημιουργικές δραστηριότητες.\n20:00 Παρουσίαση πρότζεκτ για το ρόλο της Ε.Ε.\n20:30 Ομιλία από τον Κωνσταντίνο Αντάρα, μέλος της Τ.Ο. Ροδόπης της ΚΝΕ.\n20:45 Προβολή βίντεο «Η πρώτη ψήφος να είναι κόκκινη! Ψήφο στο ΚΚΕ».\n21:00 Συναυλία με μαθητικά συγκροτήματα.\nPosted in: Κομοτηνή,Πολιτική,προσεχεις εκδηλώσεις Αποστολή με μήνυμα ηλεκτρονικού ταχυδρομείου BlogThis! Μοιραστείτε το στο Twitter Μοιραστείτε το στο Facebook


υλικές απολαύσεις | Τα ζώδια στη ζωή μας.\nΤα ταυράκια, τόσο οι άντρες, όσο και οι γυναίκες είναι πολύ ερωτεύσιμα άτομα. Κυβερνήτης τους είναι ο πλανήτης αφροδίτη γι αυτό και σαγηνεύουν τα πλήθη. Για να κερδίσετε έναν άντρα ταύρο.. Είναι καλο πρώτα να κερδίσετε τη φιλία του. Να του δώσετε χρόνο να σας γνωρίσει και να επιλέξει αν θέλει να είστε μαζί. Για να κερδίσετε έναν άντρα ταύρο μην τον αγνοείτε και δείξτε του ότι είστε δίπλα του.


Η κολποσκόπηση είναι μία εξειδικευμένη εξέταση που χρησιμοποιείται κυρίως για την εκτίμηση γυναικών με παθολογικά τεστ Παπανικολάου. Ωστόσο, σαν εξέταση είναι σε ένα βαθμό υποκειμενική και απαιτεί εμπειρία και εξειδίκευση.\nΤι προετοιμασία χρειάζεται για να γίνει κολποσκόπηση;\nΗ κολποσκόπηση είναι μια ανώδυνη εξέταση που διαρκεί κατά μέσο όρο 15 λεπτά και δεν απαιτεί ιδιαίτερη προετοιμασία. Μπορεί να πραγματοποιηθεί οποιαδήποτε μέρα του κύκλου, εκτός από τις μέρες τις περιόδου αλλά ιδανικά πραγματοποιείται μεταξύ 8ης και 12ης ημέρας.\nΓια να κάνει μια γυναίκα κολποσκόπηση δε θα πρέπει τις προηγούμενες 24 με 48 ώρες να έχει χρησιμοποιήσει κολπικές κρέμες, ταμπόν καθώς και κολπικές πλύσεις. Ακόμα θα πρέπει να απέχει τουλάχιστον 2 ημέρες από σεξουαλικές επαφές.


ΚΑΤΑΣΚΕΥΗ ΠΕΖΟΔΡΟΜΙΟΥ ΣΤΗΝ ΚΕΝΤΡΙΚΗ ΠΛΑΤΕΙΑ ΤΗΣ Τ.Κ. ΒΟΥΝΟΠΛΑΓΙΑΣ ΚΑΙ ΚΑΤΑΣΚΕΥΗ ΤΟΙΧΟΥ ΑΝΤΙΣΤΗΡΙΞΗΣ ΔΡΟΜΟΥ ΣΤΗΝ Τ.Κ. ΚΑΛΟΧΩΡΙΟΥ :: Η επίσημη ιστοσελίδα του Δήμου Ζίτσας. ::\nΚΑΤΑΣΚΕΥΗ ΠΕΖΟΔΡΟΜΙΟΥ ΣΤΗΝ ΚΕΝΤΡΙΚΗ ΠΛΑΤΕΙΑ ΤΗΣ Τ.Κ. ΒΟΥΝΟΠΛΑΓΙΑΣ ΚΑΙ ΚΑΤΑΣΚΕΥΗ ΤΟΙΧΟΥ ΑΝΤΙΣΤΗΡΙΞΗΣ ΔΡΟΜΟΥ ΣΤΗΝ Τ.Κ. ΚΑΛΟΧΩΡΙΟΥ\nΟ Δήμος Ζίτσας, διακηρύσσει την συνοπτική δημοπρασία επιλογής αναδόχου για την ανάθεση του έργου: «Κατασκευή πεζοδρομίου στην κεντρική πλατεία της Τ.Κ. Βουνοπλαγιάς και κατασκευή τοίχου αντιστήριξης δρόμου στην Τ.Κ. Καλοχωρίου», με προϋπολογισμό 29.000,00 (με Φ.Π.Α.).\nΟ προϋπολογισμός των δημοπρατούμενων εργασιών του έργου, με βάση τη μελέτη με αριθμό 28/2018 από τη Δ/νση Τεχνικών Υπηρεσιών, Πολεοδομίας & Περιβάλλοντος του Δήμου Ζίτσας, ανέρχεται στο ποσό των 23.387,10ΕΥΡΩ χωρίς Φ.Π.Α. (Δαπάνη Εργασιών, ΓΕ&ΟΕ, Απρόβλεπτα, Αναθεώρηση).\nΟ διαγωνισμός θα διεξαχθεί με συνοπτική Δημοπρασία, στις 13 / 09 / 2018, ημέρα Πέμπτη και ώρα 10:00 π.μ. στα γραφεία της Δ/νσης Τεχνικών Υπηρεσιών, Πολεοδομίας & Περιβάλλοντος του Δήμου Ζίτσας, (Ταχ. Δ/νση: Λεωφ. Πασσαρώνος 1, Τ.Κ. 45445, Ελεούσα) σύμφωνα με τον Νόμο 4412/2016 «Δημόσιες συμβάσεις Έργων, Προμηθειών και Υπηρεσιών».\nΤο κριτήριο ανάθεσης της σύμβασης είναι η πλέον συμφέρουσα από οικονομική άποψη προσφορά μόνο βάσει τιμής (χαμηλότερη τιμή) και το σύστημα υποβολής προσφορών είναι με ενιαίο ποσοστό έκπτωσης σύμφωνα με τα άρθρου 95 και 125 του Ν.4412/2016.\nΔικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται σε δημόσια έργα κατηγορίας ΟΙΚΟΔΟΜΙΚΩΝ[i] ΚΑΙ ΟΔΟΠΟΙΙΑΣ και που είναι εγκατεστημένα σε:\nΕιδικά για φυσικά ή νομικά πρόσωπα που είναι εγκατεστημένα στην Ελλάδα ή ενώσεις αυτών, δικαίωμα συμμετοχής έχουν τα εγγεγραμμένα στο Μητρώο Εργοληπτικών Επιχειρήσεων (Μ.Ε.Ε.Π.) που τηρείται στη Γ.Γ.Δ.Ε. του ΥΠ.Υ.ΜΕ.ΔΙ. για έργα κατηγορίας ΟΙΚΟΔΟΜΙΚΩΝ ΚΑΙ ΟΔΟΠΟΙΙΑΣ και εφόσον ανήκουν στην Α1 τάξη και άνω.\nΕπίσης γίνονται δεκτές επιχειρήσεις της κατηγορίας Έργων ΟΙΚΟΔΟΜΙΚΩΝ ΚΑΙ ΟΔΟΠΟΙΙΑΣ που είναι γραμμένες στα Μητρώα Περιφερειακών Ενοτήτων.\nΓια τη συμμετοχή στο διαγωνισμό δεν απαιτείται η κατάθεση από τους συμμετέχοντες οικονομικούς φορείς, εγγυητικής επιστολή συμμετοχής.38\nΤο έργο χρηματοδοτείται από Πιστώσεις του Δήμου Ζίτσας με πίστωση ποσού 29.000,00€ με Φ.Π.Α..\n10. Το αποτέλεσμα της δημοπρασίας θα εγκριθεί από την Οικονομική Επιτροπή του Δήμου Ζίτσας.\nΑναρτήθηκε στις 30 Αύγουστος 2018


Εγκυμοσύνη και στοματική υγιεινή: 7 κανόνες για να έχεις υγιή δόντια και όμορφο χαμόγελο - Queen Plus\nΤι πρέπει να προσέχεις και τι ν' αποφεύγεις!\nΚατά τη διάρκεια της εγκυμοσύνης σας είναι πιθανό να αντιμετωπίσετε προβλήματα στοματικής υγιεινής εξαιτίας της απότομης αύξησης των ορμονών - ιδιαίτερα των οιστρογόνων και της προγεστερόνης. Ωστόσο είναι προβλήματα που λύνονται με τη σωστή φροντίδα των δοντιών και των ούλων σας.\nΗ ουλίτιδα της εγκυμοσύνης είναι ένα γνωστό σύμπτωμα στις περισσότερες εγκύους και κάνει την εμφάνισή της συνήθως από το δεύτερο μήνα. Εάν η πλάκα δεν απομακρυνθεί, μπορεί να προκαλέσει ουλίτιδα - κόκκινα, πρησμένα, ευαίσθητα ούλα που είναι πιο πιθανό να αιμορραγήσουν.\nΗ καλή διατροφή - άφθονη σε βιταμίνη C και Β12 - βοηθά στη στοματική υγεία κατά τη διάρκεια της εγκυμοσύνης.\nΑπλές οδοντιατρικές πράξεις όπως σφραγίσματα και καθαρισμός μπορούν να εκτελούνται καθ' όλη τη διάρκεια της εγκυμοσύνης, αλλά η καλύτερη περίοδος για οδοντιατρικές θεραπείες είναι μεταξύ του τέταρτου και του έκτου μήνα.


ΣΗΜΑΝΤΙΚΑ NEA: ΦΑΚΕΛΟΣ ΑΓΙΟΝ ΟΡΟΣ : Ιερά Σκήτη ΝΕΑ ΣΚΗΤΗ - ΒΙΝΤΕΟ -\nΗ Νέα Σκήτη ή του Πύργου, όπως ονομάζονταν ως τις αρχές του 19ου αιώνα, βρίσκεται σε επικληνή τοποθεσία κοντά στη θάλασσα, μεταξύ της μονής Αγίου Παύλου και της σκήτης της Αγίας Άννης.\nΠαρόλο ότι η ονομασία της τοποθετεί τη σύστασή της στα νεότερα χρόνια, όμως ο αρχαίος πύργος της μαρτυρεί ότι κατοικήθηκε από τα πρώιμα χρόνια.\nAπό τον πύργο αυτό ονομάστηκε και η Σκήτη ως "Σκήτη του Πύργου" μέχρι και το 1819.\nΑπό το 1819 και μετά ονομάστηκε Nέα Σκήτη ή Σκήτη της Θεοτόκου.\nΓύρω στον 10ο αιώνα, η Σκήτη ήταν κτισμένη υψηλότερα προς τη μεριά της Aγίας 'Aννας και το Kυριακό της ήταν στη θέση της σημερινής καλύβας των Aγίων Aναργύρων.\nTην εποχή εκείνη η Σκήτη έφερε την ονομασία του "Bενεδίκτου" ή του "Σταυρού".\nΣτο 2ο μισό του 11ου αιώνα, η Σκήτη μεταφέρθηκε πιό κοντά στη θάλασσα και το Kυριακό της οικοδομήθηκε εκεί που βρίσκεται σήμερα η καλύβα της Yπαπαντής.\nΙδρύθηκε το 1760 και ανήκει στην Ιερά Μονή Αγίου Παύλου…\nΤο Κυριακό της κτίσθηκε το 1757, αφιερώθηκε στη Γέννηση της Θεοτόκου και γιορτάζει την 25η Μαρτίου (Ευαγγελισμός της Θεοτόκου).\nΑποτελείται από 28 καλύβες που κατοικούνται από 48 μοναχούς και ακολουθούν τον ιδιόρρυθμο ρυθμό μοναστικής ζωής.\nΗ βιβλιοθήκη της περιέχει 20 χειρόγραφους κώδικες, 200 χειρόγραφα, 500 εκτυπώσεις, λείψανα αγίων κ.α.\nΈνα από τα Κελιά της Νέας Σκήτης είναι αυτό του Αγίου Χαραλάμπους όπου οι πατέρες με ευλάβεια διακονούν καθημερινά στην ξυλογλυπτική, την αγιογραφία, την γεωργία και άλλα.\nAνέκαθεν στη Σκήτη ασκήτευαν ενάρετες μορφές και μάλιστα αρκετοί πνευματικοί πατέρες, που ανήκαν στο αναγεννητικό κίνημα των Kολλυβάδων.\nΟ Χαλεπίου Γεράσιμος, ο εκ Ραψάνης της Θεσσαλίας Βησσαρίων, ο εκ Μεσολογγίου Αθανάσιος εκ των καλουμένων Κολλυβάδων, ο Μητροπολίτης Λακεδαιμονίας Θεοφάνης (+1805), ο φιλόσοφος Κύριλλος, ο Νικόδημος ο Νάξιος, ο Αρχιεπίσκοπος Σάμου Θεοδόσιος (+1844) κλπ.


Ο Σαλβίνι κατάφερε να μειώσει τους λαθρομετανάστες της Ιταλίας κατά 98%, την ίδια στιγμή που η Ελληνική κυβέρνηση προσπαθεί να ενσωματώσει όλο και περισσότερους! - Ειδήσεις από την Ελλάδα και τον Κόσμο ! ΜΑΚΕΔΟΝΙΑ ΕΙΝΑΙ ΕΛΛΑΣ, MACEDONIA IS GREECE IS HELLAS\nΑρχική Διεθνή Ο Σαλβίνι κατάφερε να μειώσει τους λαθρομετανάστες της Ιταλίας κατά 98%, την...\nΟ Σαλβίνι κατάφερε να μειώσει τους λαθρομετανάστες της Ιταλίας κατά 98%, την ίδια στιγμή που η Ελληνική κυβέρνηση προσπαθεί να ενσωματώσει όλο και περισσότερους!\nH Ύπατη Αρμοστεία του ΟΗΕ για τους Πρόσφυγες, παρουσίασε στοιχεία σχετικά με τη λαθρομετανάστευση στην Ευρώπη το 2018…\nΣύμφωνα με τα συγκεκριμένα στοιχεία, οι αφίξεις που προήλθαν στην Ευρώπη από τη θάλασσα, μειώθηκαν κατά πολύ το 2018, σε σχέση με το 2017, με αποτέλεσμα, συνολικά 120.205 λαθρομετανάστες να φτάσουν στην Ευρώπη, με κύρια πύλη την Ισπανία, έναντι 172.301 που είχαν φτάσει το 2017.\nΩστόσο, το πραγματικό ποσοστό μείωσης της λαθρομετανάστευσης από την εθνική κυβέρνηση του Σαλβίνι είναι ακόμα μεγαλύτερο κι απ’ αυτό το 80%, καθώς η συντριπτική πλειοψηφία των 23.371 λαθρομεταναστών αφίχθη στην Ιταλία πριν αναλάβει ο Σαλβίνι. Υπολογίζεται, πως το ποσοστό μείωσης της λαθρομετανάστευσης επί Σαλβίνι (δηλαδή από την 1η Ιουνίου 2018 μέχρι το τέλος του έτους), είναι περίπου 98%! Κι όλα αυτά, χωρίς να σημειωθεί ούτε ένας πνιγμός επίδοξου λαθρομετανάστη!\nΌπως γίνεται λοιπόν φανερό αν η κυβέρνηση θέλει πραγματικά να μηδενίσει την λαθρομετανάστευση, μπορεί να το καταφέρει και με μηδενικές απώλειες σε ανθρώπινες ζωές!\nΣυνεπώς η Ελληνική κυβέρνηση δεν είναι ότι δεν μπορεί, απλά δε θέλει…\nΠροηγούμενο άρθροΟ Tiff Needell οδηγεί την Porsche 911 Turbo S και το Honda NSX\nΕπόμενο άρθροΗ αχαριστία σε όλο της το μεγαλείο! – Λαθρομετανάστες κάνουν απεργία πείνας γιατί… δεν τους αρέσει το φαγητό του ξενοδοχείου!\nΓοργίας - 23/11/2018\nΗ McLaren ετοιμάζει ένα διθέσιο speedster\nΑπειλεί τα Σκόπια η Τουρκία – Αρνείται να δώσει πράσινο φως για την προσχώρηση στο ΝΑΤΟ!\n1.500.000 Έλληνες ζουν στην Ανατολή-Αραβοποιούνται από τους Ρώσους οι οποίοι θέλουν να υποτάξουν την...\nΠαραδοχή που σοκάρει από τον Τούρκο Δήμαρχο του Ερντογάν, Τεβφίκ Γκιοκσού: «Οι κάτοικοι στον...\nΟλυμπιάς - 16/05/2019